NONGIALAM 

BAMATLAH 



HA R1 UUTLU1D 
SHU 

HI SHCWGWIBAW 


O'. JlifttydoA 
— 2001 — 



\P)p 

Class No. , 1_. . ^Q\ V\^ 

Author O 

Acc. No. \Vs ^ CM"N C A <^ 

STATE CENTRAL LIBRARY 

GOVERNMENT OF MEGHALAYA 
SHILLONG 


1. Books may be retained for a 
period not exceeding 15 days 
by members. 

2. Books may be renewed on 
request at the discretion of 
the Librarian. 

3. Dog-earing the pages of a book, 
marking or writing therein with 
ink or pencil, tearing or taking 
out Its pages or otherwise 
damaging it, will constitute an 
Injury to a book. 

4. Any such injury to a booh is a serious 
offence'. Unless a borrower points out 
the injury at the time of borrowing the 
book be shall be required to replace the 
book or pay its price. 

Hein to Inao the book fresh end clean 



u 

Nongialam Bamatlah 
Na Ri Raitluid 
Sha Ri ShongmravO 

(First Edition) 




2001 


Published by Mrs. N. Dkhar and 
Printed at Rilum Printing House 

***“' c trmlUhnm. 

SfeiJ 



With best compliments. 

From the Author. 

To, 



S k e r 


(Contents) 


Sla. 


Lynnong - 

i 

1 

Lynnong - 

ii 

5 

Lyanong - 

in 

18 

Lynnong - 

IV 

33 

I.ynnoag - 

V 

53 

Lvnnong - 

VI 

64 

Lynnong - 

VII 

70 

Lynnong - 

VIII 

77 

Lynnong - 

IX 

87 



Lamkhmat 



“Tc l a dn nbn mntlnb u in him in 



nbn m, it Inh, kin inbnp bnroh nrngut 
bn In tb/icw. " Mnfbnios In; 11. 


Ngn ngcit bn knnc kn kot knbn ngn In pynnub 
mynln kn sticni knbn ngn sngcudci bnn ni k vrtcng 7 ' 
Nonginlnm Bnmntlnb ' Nn Ri l.nilluid s/in Ri 
Sbongmi aw kn long kn jingmyntoi nn kn by tit n kn 
jnid bynrivw Khnsi jong knnc kn juk myntn bud 
klinmtnm cb nn kn byntn kn put eng byntiew kn bnn 


sn wnn. 


Knmbn kn tong knnc kn kot kn In p\npnw in kn 
jingbvnninw bnd sngewsib kthnng in ki nonginlnm 
jong kn ri Khnsi. I In kn job kn por kn In khot in ki 
nonginlnm ki bnn sn nnngmib bn kinc ki sngi bn kin 
dn kb mib bbn in Indc k liming bn kin vm long kn 
j inglim bn kn pnteng bvnricw kn bnn sn wnn. 

Nn Hang u Nongtbob u ngcit bnd sngcskbcm bn 
knnc kn kot knn pynpyi kbnt tbvminni in ki nongpu/c, 
kbJcin nrlnticn knn long knm utn n svmbni bn In 
Imp bn kn khyndew knbn bbn. 


Kbub/ci Nongpnlc bnicit 

Rev. (). I.vngdoh 
M. A.. H. Ed., B. Tb. 


Dated : Tiehnongbab 
The 20 th March 200/ 


U NONGIALAM BAMATLAH NA Rl LAITLUID 
SHARI SHONGMRAW 

LYNNONG • I 

Ha kawei ka step ka sngi ka shai bha bad ka syaid ruh 
katta hi, ka kong Phup Talang bad u bah Harup Janong na 
Mawshamok ki dang ia shong kai ha ka tar, ki dang iabam 
kwai sadhai, u bah Harup te u la kham tymmen bad u la 
pyndonkam da ka tangdung namar ki bniat ki la lop lut baroh, 
hynrei ka kong Phup te ki bniat ki dang skhem triang triang. 
Nga te nga sngew phylla phi kmie balei sha mynta ka step ka 
kynjah maia kumno re, nga sngewpher mynta ka sngi phi pat 
phi sngew kumno kmie? Une u kpa ka Klo te u la khleh bieit 
phi, jaid ba la tymmen te u la shu kren lamwir. Ka mih sngi 
kum juh hi, ka shu kham duna ka jingsyaid hynrei ka long 
kumjuh hi kam da pher ka dei tang ka jingsngew; jubab ka 
Kong Phup. 

Kane ka kmie te ka la shu kren khlem pyrkhat, ngeit ne 
phim ngeit nga sngew hapoh la ka mynsiem ba ka don ka 
jingsngewpher hanga, ong pat u bah Harup. 

Ka sngi ka nangrit nangrit, bad ka jingsyaid ka nang duna, 
nangduna, ka Iyer ka kynjah jar, bad ki dieng ki ieng beit, ki sla 
ruh ki khlem khih bad ka jingkynjah ka mariang ka long kaba 
sngewphylla katta katta, la iohsngew ia ka jingpah jong ki sim 
sngew kumba ki tieng kum ba wan u khlieng ban kem ia ki, sa 
ki blang ki pah kumba wan u lapbah bakhraw, ki masi ki sdang 
ban khih khohreh bad mareh kumba tieng ia u khla. Jar ka 

mariang ka kynjah. ki mrad ki mreng, ki sim ki doh ki la 
sngewthuh 1a ka jingjia ka ban sa wan kyrkieh, hynrei ki briew 
kim patiaw satia sadhai la ka im sngewbha bad ryngkat ka 
jingim ba sarong 

Sui u lyoh baiong u la wan tyllep kynsan la ka suifibneng, 
ka Iyer saproi ka la sdang ban beh, kynsan kynsan ka jingdum 
ka sdang ban tap khlem dei por Ka jingkyrhuh ka bneng ka 
sngewtriem, sngew kum ka jingriew u pyrthat khyndew jling 
ling ling na shano re shano Hangta ka jingsheptieng ka la 
wan hap ha ki ba bun ki briew haba ki lohsngew la kata ka 
jingkyrhuh ba sngewtriem Balei kumne' balei kumne 1 

Am wow' am wow' la lap 1 la lap, kram ram ram la kyllon ki 
ung la twa ki lum ki wah, ki mawlong ki mawthung ki la khein 
bad kyllon, ki kor ki jingtei barim ki la twa pom bad ki khlaw ki 
btap ki la kylla dur, la saw hain ka lum ka wah bad ka jingsma 
kyndok ka la beh sha duh kyndong kynshrot Ka jingsawa 
jong ka jingiam lynhiar ka long ha kylleng ki jaka ha ri Khasi 
Kumba ka la long ha ki sngi u Pharoh ha Egypt namar ka 
jmgiap ki khun nyngkong, kumta ruh kane ka la long ha ka bri 
U Hynhiew Trep Ha khmih ka Babylon 1 ka Babylon • ka la 
kyllon kram bad ym don shuh ba dang pymeng pat 1a ka 1 

Am wow ko kpa te ngam pat juiap kum kane ka jingjia ha 
ka jingim jong nga, ong ka Kong Phup Hooid kein kmie nga 
ruh la tymmen katne ngam pat juiap, ki lakhana ki meidod 
padod ruh ngam ju lohsngewba ki lathuh khana pateng 
shaphang kum kane, ong u bah Harup 

Katba u bah Harup bad ka kong Phup ki dang syang ding 
bad shong marpyrshah, haka shyngkhup ling kaba la noh 
shiliang na ka daw jong u jumai bah Ki dang 1a khana 
shaphang ka apot sepsngi kaba la wan jia ha ka ri Khasi baieit 
ki blei Kynsan la wan rung u bah Harling Are 1 bah Harup ka 
nng jong phi ka dang long du ban shong Kito ki nng sha ki 
thain War Sheila te la jot plain, ong u bah Harling 

Ki briew te la isynei shisha, ki la shu shong ha ki dara 
malu mala, bad ka khmat kaba i sangsot, ki shu i thangiong 
ngiaw ngiaw, por miet por miet ki shong shan tmoh bad ki 
pyrkhat 1a ki sngi ba ieit noh, ong u bah Harling 

Kane kajingjia te bah Harling nga tharai ka dei ka jingsneng 
U Blei Trai kynrad, uba lah ban tohi na jrong natbian, namar 
lehse hangno re hangno ladon ki briew kiba leh beifi leh khoh, 
ne ban bein la ki duk ki raitoi bad ka jingiam jong ki ka la kiew 
soit ha khmat U Blei bad kane ka long ka kti U Blei ban pynkylla 
bamut 1a ki dohnud basarong bad ba meng jong ki briew 
Nangne sha khmat kan sa don ka jmgkylla ha kane ka jaid 
briew namar ka dohnud jong ki ka la urn hin Ka jmgeh ryndang 
bad ka dohnud maw jong ki ha khmih kila wai noh, ong u bah 
Harling 

Hooid kem bah Harup nga ruh nga ta mynjur bad phi 
Ladon bun bah ki nongbylla ki ba wan poi kitnong sha thaifl 
War kiba la shah leh bein, ha teng hateng katba kine ki 
nongkitnong ryngkat ka jmgkit bakhia, ba ki da par suki ban 
kiew na ki thep ne ha ki jaka madan, kila shah kynjat na 

jingshong, ryngkat ka kyntien ba niewbeifi shish ka maram. 
Ka jingsarong kito ki briew kiba shong ha kito ki thaifi War te 
la dei ba U Blei Un ai jingsneng ia ki ba kin kyllabamut 
thymmai. la U ba U Trai U ieit u ju sneng sympat khnang ba 
kin kylla thymmai. 

Sanphew snem ka Niam Khristan ka la wan ha ka ri Khasi 
bad ka skul Baibl ruh ka don sha kine ki thaifi, hynrei ka 
jingngeit niam Khristan kam da ioh jaka bha ha ki dohnud 
jong ki. Bad ka jingwan U Jumai bah ka la pynkyndit thret ia ki 
babun ki briew. Ki nongialap niam ki la Ieit ban pyntngen ia ki 
briew kiba shem lanot. Ki la kyrpad ba ki dei ban phai khmat 
sha U Blei bad kdew ba tang U Jisu U lah ban pyllait ia ki 
jingeh baroh “Wat khih khuslai na ka dohnud jong phi.... Bret 
ha U ia ki jingkhuslai jong phi baroh”. Namar ba ka dohnud 
jong ki briew ka long kaba la tylliat jin da ka lanot bad ka dohnud 
ka la Iwet. Te ka jingiasyllok ka jingkren jong ki nongialap ka 
la ioh jaka ha ka dohnud jong ki briew. Bad ka jingkylla niam 
jong ki briew ha kita ki por ka long kaba jur katta katta. I mat 
haba peit la i kumba ki long kum kita ki symbai kiba hap ha ki 
jaka maw. Kata ka long shisha thik ba ka jingbun ki nongkylla 
fiiam kala long palat. Bad kata ka long tang ka jingkylla 
Khristan khlem ka jingkynduh namar ki pop. Ka jingkylla ka 
bamut tang namar ka jingshem lanot ka don ka jingiapher. 

Na u jumai bah la don ki jingkylla ba bunjait ha ka Ri Khasi, 
ka jingkylla Khristan klumar jong ki briew ka la pynlynngoh - 
bad na kane ka jingjia sa ioh ka jingkhot sin ki Khristan 

khynniuh jumai Ka daw ka long ba kiba bun ki bnew ki kylla 
Khristan tang namar ka jingshem lanot ha u jumai La toh ruh 
1a ka kyntien ki Mesteri khynniuh jumai tang namar ka daw ka 
jingkyllon lut ki img bad ka jingshna ting ha kito ki por ka long 
man la ka wei pa kawei ka ung Kumta khmat U rangbah ki 
rah la ka Kurat, u paintali bad u tyrnem la kum ki mesteri 

LYNNONG - il 

Ha ka snem 1521 ka Niam Khristan ka la lakynduh 1a ka 
jmgpynthymmai Niam Bad kane ka jingjia ka la pynkylla bak 
1a ki rukom pyrkhat jingngeit jong ki Khristan ha kito ki por 
Haba u Martin Luther u wan rah la ka jingngeit ba thymmai 
Kata ka jinghikai ba thymmai ka la pynkhih win la ka ri Europe 
baroh kawei Ki la wad ban pymap la U Luther bad khatduh ki 
la ot Balang noh ta u bad niew 1a u, u khun ka jingjot, u 
nongialam bakla, u nongialam bamatlah 

Katba u bah Harlmg Suna u dang wan na ka hat na jan 
khap Bangladesh, U la loh sngew 1a ka jingrwai ba la rwai jlan 
da uwei u rangbah uba kyrteng u bah Wesley Roy U la leit 
hajan bad sngap balei une u rangbah u rwai shem mynsiem 
katta katta, namar haba sngap na jingai ka sur ka sngew 
myllung bad ka da ktah shisha shisha U ju loh sngew 1a ka 
kata ka sur ha ki jingiaseng heh, hynrei haba rwai une u 
rangbah pat ka pher ka da pynkynduh la ka dohnud jong kiba 
bun Une u rangbah u la sdang ban talap, 

To kyllabamut thymmai, naba ki hok jong phi ki long tang 
ki syrdep jot, ym shym la pymm 1a phi da ka jmgleh hynrei da 


5 



ka jmgngeit Lada ki hok jong phi kim palat ban la ki hok ki 
pharisi, phi ruh phin jot noh kumjuh’ 

U bah Harlmg u la shong shamah ha trai u dieng soh phan 
Bad ka dohnud jong u ka khih bad kam lah shah bad u sngew 
ba u dei ban leh ei ei hangta hangta hi U la leng joit nangta 
bad leit noh sha nng u paralok 

Bah Had kumno phi don ha nng mo ? Kylli u bah Harlmg 
Hooid kem, shano kumne bah Har, phi te tang ka shang makia, 
tangba ka shong khynraw te ka pher Ngi ba la don la ki khun 
bad artad dang rit khun kumne, la sngew jakhom, lalade nga 
la sngew kum u koidi patok, ong u bah Had 

Ade phi bah Had, lada phi lohsngew 1a Ka jingialap uto u 
rangbah, hana ki ong u dei u bah Wes, te phi sngew lyngngoh, 
u kren da ka bor Blei phi uto u nongialap, nga sngap kai hangto 
te phi nga sngew ka shadem kumba kan pait, nga shu phuh 
syep puk puk Lada ngam wan noh shane te tip ngan long 
kumno, ong u bah Harling 

Bah Har phin sngap sa kum la kito ki jaid briew te phin shu 
jot ei la ka jingim, ka spah ba phi la kamai phin sa shah kjit lut 
khoit Wat leit sngap thala phi takum kito ki briew ong u bah 
Had 

Nga lei ngam pat longniam nga shu leit sngap kai, ngam 
sngewthuh la ka jingialap hiarn Khristan Nga shu lathuh 1a 
kaei kaba nga sngew ha ka por ba nga leng sngap kai hangto 
Nga la ju leit sngap 1a ki jingiaseng kiba heh ba heh ha kine ki 

thain Sohra nga sngew ngai ngai kum ka ramia aiu re. Shu 
bun tang u briew, ki nongiathuh khana ruh ki shu ngai ngai, 
khlem khih ne pynkynduh mynsiem ei ei, uto te pher phi bah 
Had iada phi ong kumno kumno ruh ong u bah Harling. 

Mynno mynno ruh ym pat ym ju mih ki nongpynkulmar 
kum ne ha ka Balang jong ngi, ki briew ki dang sngur, ki dang 
khuid, ki dang ngeit ia ki nongialam, ia ki Pastor, ia ki kmie ki 
Kpa hynrei mynta la sdang mih ki riew leh khyllah kiba 
pynklumar ia ka Balang, ong u bah Had. 

U Bah Wesley Roy u la mih na kata ka shnong bad leit sha 
Phansawrang bad poi ha ka por janmiet, artad namar ba ka 
dei ka sngi iew shnong bun ki briew ki don hangta. U Bah 
Wes u la sdang ban ialap bad u la rwai ia ka jingrwai! Ngan 
don don pansngiat ne em ba la pyndait da khlur ba phyrnai? 

1. Ha ka ri itynnad ba U synshar U Trai, 

Ngan leit poi ynda jingtrei la wai; 

Da jingaiei phylla bad Nongpynim ngan long, 

Ngan don pansngiat ne em ba ngan phong ? 

Khoros: , Ngan don Pansngiat ne em ? (2) 

Ba la pyndait da khlur ba phyrnai; 

Ynda jingleit la wai, 

Ha iing shongneh ngan poi, 

Don ne em ka pansngiat ba phyrnai ? 

2. Ah I jingkmen bym lah ong ynda ia U ngan shem, 

Ban aiti ki paila ba kordor, 

Jingsuk kata ka ri kan nang bang nang janai, 

Bad ka pansngiat burom ba phyrnai. 

Bun bah ki bnew ki la wan sngap bad haba u la lalap 1a ka 
jingkylla bamut thymmai ‘kat kiba ngeit ha U, la ai 1a ki ka bor 
ban kylla long ki khun U Blei, Lada uno uno u don ha U Khrist, 
u long u jmgthaw bathymmai, hakhmih kiei kiei ki banm ki la 
leit noh bad hakhmih kiei kiei ki lajia long thymmai Ka Balang 
kam pynim hynrei U Khrist U pymm U Bah Har u la jia ryngkhat 
ba u wan laid nangta, bad hangta n la lohsngew biang 1a ka 
jingialap jong u Bad u sngew kum juh kum mynshuwa, u la 
pyrkhat halade, balei ba haba nga leit sngap la ki jingiaseng 
ne jingialap ngam sngew ba ka ktah kum ba kren une u bnew 
tharai u don jadu mo une u lok U la mih noh nangta bad leit 
kai noh sha nng ka kong Tahrin Huroo, ka tymmen die kyiad 
kaba la shah ot balang na ka jingleh ba baDakla Kumno kong 
Tahm, la pyrta u bah Harlmg, 

Wa 1 shano bah Har kumne, to jlang phim ju wan shuh 
shane sha shnong jong ngi mynno mynno phi te ju poi khah 
khah hynre' mynta te phi la leh jngai, ong ka kong Tahm 

Kane ka shang byila phi kong Tahm ym lah leh ei ei phi 
ong u bah Har Phi wan shaei phi poi katta miet 9 la kylli ka 
kong Tahin 

Nga byrngia sngap kai 1a uto u nongialap, ki ong hana u 
dei u bah Wes Uto u nongialap u don bor shisha Haba u 
kren te phi kong Tahin sngew kumba ki jaka baroh kawei ka 
da khih win U don phi ka bor lada ki briew ki ong kumno 
kumno ruh ong u bah Har 

Sngap sa 1a kine ki Khristan mynta te phm king khlieh Ka 
kam bad ka ktien kam ladei, katba nang jur ka jmgsawa, katta 
nang jur ka jingkylla, katba nang pnah u thylliej, katta nang 
khraw kajingpynbieit, katta nangshong shit, katta ki nang bun 
ka pop ba tngit Kine ki Khristan khynmuh jumai khamtam ki 
long kum ki ’suid tynjang lip lip meh meh ka ding Phin shamah 
1a kine te bah Har phin kylla baji artad Nga ruh mynno nga la 
longniam tangba nga hap ban long noh kumne Nga la lap lut 
la kajinglong arsap kine ki Khristan Habar ki phyrnai kum ka 
Ksiar shapoh pat ka dohnud ka dum tliw tliw, tang ki 'seimong 
ki barieh hangta Snu peit ha ki sngi IJ Blei ha ka krung shadem 
ki tyngkhap 1a ka Baible hynrei lait na kato ka sngi, ki kti jong 
ki ki kloi ban pynmih snam Ki Ktien kiba nep kum ka waitlam 
bad ki kjat ki mareh ste* sha ka jaka jong ki bymman Ki 
Khristan ba lap rmet barabor tang ka iorm briew Bad tang tiak 
ki ot balang noh, nga la ngiah 1a ka mam Khristan Nga kwah 
ban shakri 1a U B^ei hynrei kumno ngan wan shakri haba ki 
rangbah nongialam ki long tang ki rangbah Iorm Nga la poi 
haduh katne ruh de< ka jingleh ba mew bcin jong ki rangbah 
balang Tangba ngam ju klet 1a U Bier, nga kyrmen lehse ha 
kawei ka sng 1 kan wan ka jmgpynlhymmai la ka jingim 
mynsiem jong nga, ! a kren ka Kong Tahin da ka mynsiem bad 
ka sur ba myllung 

Kaba dei phi kong Tahin, ong u bah Har 

Nga ruh phi kong Tahin nga shait bein bha 1a ki bahanng 
jong nga namar ka jingleh newblei jong ki, mynta lei lei nga 

sngew ba kine ki riewfiiam ka tuh ruh ha ki, ka bam sap ruh ha 
ki, ka klim ruh ha ki, katba nangleh new fiiam katta nangbun 
ki tnga, ka jingawria, ki nongialap kiba sngew tynnad tang 
bad ki kynthei, katba la kynduh 1a ki kynthei kim ju pep ban 
thap met, la ki kynthei samla ba kham bha briew, haba ki 
khublei ki da bat kti kham slem Ki kwah ban lalam jingiaseng 
kylleng kylleng tang la ki kynthei samla tang ban toh leh 
sngewbha Shish ta kine ki nongialap ne ki pastor ne ki phadar 
ruh nga da beih la ki, ngam lah shamah Tangba nga la loh 
kum kren palat, to U Blei Trai kynrad un map 1a nga, ong u 
bah Harlmg Suna 

Kaba dei; kaba dei bah Har, la ong ka kong Tahin ka la 
kham shong shit khyndiat namar ka la kum mad kham bun ka 
’iad urn phandieng 

Bah Har nga lei lei nga la ngiah hi shoih 1a ka jingleh mynleh 
kine ki riewfiiam, kine ki dei shisha phi, ba ki long ki suri kup 
smeh langbrot, haba phin peit la ka riam ka belt, ka ktien ka 
thylliej, ka leit ka wan ka jingnang ban pynsngewbang bad ki 
bapli ki la shu bud ruma kum ki khynnah lapbiej swit mit Ni 
wow pha la dep artad, nga ruh nga la ngat shisien ha kine ki 
khun u Lucifer, te nga ai nguh 1a u Blei Trai Kynrad u la pyllait 
noh phar la nga bad mynta nga sah ha ka ftiam tynrai nga da 
sngew kylluid war 

Donbok phi ba kim pat lah ban khum da ki saikhum u soitan. 
hynrei te nga la iap, ngan hap deng sa ta uei, ngan hap dih sa 
kaei, ngan hap tah sa kaei, ngan tynsat ha nng sa ka ei, ngan 

pymeng dur sa kaei, ngan tbeh sa kaei, ngan kyndiah bam ta 
kiei, am la kut ka jingim phi bah Har Kumta phin sngap la kme 
ki nongialap hiam thymmai te la king baiong sa ka khlieh, bha 
ban sah ka Niam Tynrai ka Niam Tip briew tip blei bala ai da u 
Blei sha ki longshuwa, manshuwa, la kren shongshit ka kong 
Tahm 

Ha ka jmgialap jong u Bah Wesley Roy ha Phansawrang 
ka la pynsngewphylla la ki babun ki briew Une u rangbah u la 
jii kren ha ki jingiaseng Presbytery bad u trei shitom bha na 
ka bynta ka balang, hynrei mynta pat u la kren da kawei ka 
sur bad ka dur Bad kane ka la pynlyngngoh ta u paidbah bad 
ia ki rangbah nongpymaid Balang Une u rangbah u pynbna 
ba U Blei U la knot ia u ban lalap laitluid, ym ban shah teh Uta 
uba la loh la ka jmgpynsleh um donkam shuh ban dang shah 
teh ha uno uno ban hikai' Wat la u bah Wes u shah kren beift 
ha ban da biang hynrei u la lai lalap, u la laileit, bad lai phla la 
kaei kaba u la toh 1 a ka jingpynpaw bneng Na Phansawrang, 
u bah Wesley u la leit noh sha Laitartet Bad ha ka por janmiet 
u la leng ha sawlad bad sdang ban rwai la ka jingrwai Jingim 
hangne lyngkot eh, kum ki sladieng ki hap noh 

1 Jingim long ba lyngkot eh 
Kum ka sla dieng ba hap noh, 

Kum ka syrngiew ka jah noh, 

Wan noh kloi, 

Sngi bad miet ki tai her stet, 

Jingim sha bakut ka phet, 
loh jmgiap ka knieh kynthet, 

Wan noh kloi 

Khoros Wan noh kloi, wan noh kloi, 

Katba Jisu dang khot 1 a phi, 

Wan noh kloi, 

La ha pop phi shu laisah, 

Sha bneng ba phm leit phim lah, 

Namar Jisu Un ym sh n, 

Wan noh kloi 

2 Jmgmaham ha phi ka tied 
leng noh i U Jisu toped, 

La ki khmat sh V Blei to khmied 
Wan noh kloi, 

Bret pngdum snoh ha pngshai 
Mynseim ban synshar U Trai, 

Jmgsuk phm /oh khlem da wai, 

Wan noh kloi 

Bun bah ki briew ki la wan sngap la ka jingialap' Wan 
phi ha nga, phi kiba thait bad kiba khia ka jingkit Uta u ba 
khot kyrpad hanga un ym pynraih buhkhoh Uta uba don u 
khun u don ka jtngim bad u bym don u khun um don kajingim 

Hangno ka Balang ka lah ban pymm, hangno don kata ka 
Balang tynraf- Kata ka long tang ka jingpyrkhat ba kynja rngai 
ka Balang kam pymm Dei U Khrist U ba pymm U Khrist u la 
pynrem la ki Jiw bad la ki Pharisi, ta ki rangbah hiam jong ki 
Jiw ba ki sngewsarong ha ka jmglong kyrpang ha ka jait 
bynriew Ki sngewsarong na ka bynta u Abraham, ki 
sngewsarong na ka bynta u Moses, ki sngewsarong na ka 
bynta ka Temple bad ki hiew ba kiwei ki jaid bynriew kirn 
larkam ei ei ruh em, ki da khein bein bad kheih sang ta kiwei 

pat ki jaidbynnew Kaba kum kane ka la wan rung ha kme ki 
Balang ba la wan nyngkong ha ka Ri Khasi, ne ha kano kano 
ka balang kaba la pawnam ha ka pyrthei Namarkata ko para 
Khnstan ne bym pat long Khristan phi dei ban pyrkhat thymmai 
mynta Ha khmih ngan thaw thymmai’ la kiei kiei baroh mynta 
kan mih noh 

Bun bah ki la mad la ka jingkynduh bad une u nongialap u 
la nang man khraw nang man khraw bad kylla long u nongialap 
ba lam nyngkong la ka jinghikai pynthymmai fiiam 
(Reformation) ha Ri Khasi Jamtia Wat la bun ki nongwan 
sngap hynrei ym shym la don iwei ruh ban khot sngewbha la 
u sha nng Baroh ki la leit phai sha la ki ung ki nng, Kito ki 
Nongialam Niam ki la dap da ka jingbitar sia pyrshah 1a une u 
rangbah U Bah We & u dang leng Ivngngoh bad khubiei la 
katto katne ki khynnah bad u la mut ban rung ha iwei i dukan 
rit ban loh dih sha ba sngew thynrang eh u ryndang Mih bloit 
kawei Ka kynthei met law ka la wan khubiei 1a u, kaba pli kyndoi 
la ka pla ryngkat 5 kilo u khaw bad shi song u ktung puria nt, 
shi khum u jhur tyrso ka bat haka kti 

Am bah Wes kynrad shano phi wan kumne, la slem ngim 
ju lap shuh taphi, nga kynmaw bha 1a phi namar phi shait lathuh 
khana kylleng kylleng ki jmgiaseng ha kine ki tham jong ngi 
Sha nng jongno phm sah mynta ka miet bah Wes 9 , nga kwah 
eh ban lathuh khana bad phi lada phi loh por Ne phin wan 
sah noh ha nng jong ngi, tangba nga kaba duk sa ki khun rit 
khroi roi roi Yn thiah haei keih, tangba sngap maphi kumno 
phin leh, nga te nga kmen eh, ong kata ka kong met law 


13 



U Blei te U ba bha katta katta, nga dang pyrkhat khuslai 
shano ngan sah, dei ha kum kane kein, U Jisu U sa ong, ‘wal 
khih khuslai na ka dohnud jong phi to ngeit phi ha U Blei... 
wat khuslai ruh kaei ba phin bam’ Kito ki para lok jong nga 
kiba la ju leit jmgiasenglang kylleng kylleng, ki don mynne 
tangba ki la leh kum bym lohi, tip balei sha, lehse namar ba 
nga la lalap la kaei kaei kaba thymmai Kumta u bah Wes u la 
leit noh ryngkat sha ung ka kong Lahairoi 

Ka kong Lahairoi ka la khreh sha wut wut la u bah Wes 
bad hadien ba la dep dih sha, u bah Wes u la ong Kong Lala 
kumno phi long, ngam ju kham lohi shuh laphi ba phi wan 
jingiaseng, ha lew bah Sohra ruh ngam kham lohi shuh kumno 
phi long, phi leh aiu 7 kylli u bah Wes 

Ka kong Lahairoi kala dem liaw ka khmat bad sngap 
shiphang kum ban 1am Bah nga sngewsih katta katta tip 
balei nga shem pap katne katne, tangba ka dei hi ba ngan 
shem lanot namar baroh ka long ka jingleh bakla jong nga 
Mynshuwa te nga la lathoh bad i kpa kane ka khun heh hynrei 
ha kane ka leit lew leit hat, laid miet laid long bad nga la kum 
bakla noh shawei bad hangta kein ka jot ka pra ka nng jong 
nga Bad nga la shah kyntait balang noh Hangta lei lei ka 
jmgim jong nga ka la nang jot nang jot bad nga la long awria 
ha ka jinglong jmgim Kine ki arngut ki kynthei ba kham heh ki 
dei ki khun jong i lok ba nyngkong ba nga la lathoh Hynrei 
kine ki lai ngut ki shynrang te nga la salia ban lathuh, ka jmgim 
jong nga te bah Wes ka la kut bad ngam ju loh thiah suk kawei 

ka miet ruh. Khamtam haba pang kine ki khun ki ba kham rit 
lei lei nga shu iam sngewsih namar tang ka bai dawai ruh 
ngam ioh. Nga pyrshang ban duwai hynrei nga shu sngewrem 
shi lynter bad mynta nga long kham jah burom ban ia ka Rahab 
ne ka Kynthei Nong samaria, la kren shem pap ka kong 
Lahairoi. 

U Bah Wes katba u dang sngap ia ka khana shem pap ka 
kong Laharoi, u ruh u la jngan hi tiaw, u la pyndait lang baroh 
artylli ki kti kum ba namaste ki dkhar - nangta u la ong, kong 
Lahairoi U Blei U ieit ia phi katta katta namar kata nga ngeit 
dei U Blei U ba la pynpoi ia nga hangne ha i'ing jong phi ban 
iathuh iaphi ia ka jingieit U Blei shaphang jong phi, U Blei U la 
ioh sngew ia ka jingiam jong phi kumba U la ioh sngew ia ka 
jingiam jong ka Haggar ne ki Israel ha ri Egypt. Namarkata to 
phai khmat noh sha U Blei mynta ka miet hi bad U Blei un 
shimti bad weng noh ia ki jingkit bakhia na ka tyrpeng jongphi. 
'Nga la ieit ia pha da ka jingieit bymjukut da jingieit nga la ring 
pah ia pha.... Baroh ki la leh pop bad duh leh nohei ia ka 
burom jong U Blei... . Nga la wan na ka bynta ki ba pop ym na 
ka bynta ki bahok, Nga wan ban aika jingim bad ka jingim ruh 
kaba dap kyrhai -.... Ngam sngewbha ha ka jingiap jong u 
Nongpop’Kong Lahairoi U Blei U ieit ia phi lada phi wan sha 
U kumba phi long, shisha Un ym ieh noh khunswet iaphi - Un 
kylla long U Kpa jong ki rangli, jong ki khun swet bad u lok 
jong ki riew kynthei. U paralok bakham hajan eh ban ia u para. 
Ah lada phi tang shu ngeit ha u, kylla noh ia ki pop jong phi, U 
long u ba hok bad ba iaineh bad yn pynkhuid noh ia ki pop 

jong phi baroh da ka snam u khun jong U, bad phm kylla long 
ka jingthaw bathymmai Kong Lala phi kloi ? ngan tarap 1a phi 
ong u bah Wes 

Ka Kong Lahairoi ryngkat ki ummat ba la tuid ha ki arhang 
ki ngap jong ka, kam lait kren shuh shipor bad kham slem ka 
la ong - Hooid — kein bah Wes - nga leh pop tip U Blei u dang 
map mo 1a nga — ka da tarn artad 

Kong Lala U Blei urn long kum u briew, hynrei u ong, Lada 
uba hok jong nga hynniew sien u kyllon hynniew sien ngan 
pynieng pat la u Ka jmgieit jmg U Blei ka long kaba khraw 
katta katta, ngi ki briew ngim lah ban shemphang ne kot bor 
Ka fiiam bad ki rangbah niam ki lap meit tang ban kern daw 1a 
ka jingduna, la ka jmgbakia jong ki briew Hynrei U Blei U 
khot, to wan phi ha nga phi kiba thait ba khia ka jmgkit - U wad 
la ki ba la jah noh, kiba la sakma, la kiba pang, 1a kiba shem 
lanot, 1a kiba duk ba raitoi bad la kito kiba la shah leh beih- 
bad u kwah ban pyllait luid war bad ban ai ka jingim kaba dap 
kyrhai, ong u bah Wes 

Haba ka kong Lahairoi ka la sngap ta ka jingkren u bah 
Wes ka la sngew kmen eh ban tip ba U Blei u long shisha u 
nongiarap bajan tarn eh ha ka por ba jynjar Bah Wes kat ba 
phi dang kren nga la sngew kmen eh namar kaei re kaei kaba 
par ha ki dkhot met jong nga, ka da rhem bad syaid kum ka 
ding bad kata ka jingkit bakhia sngew kumba kam don shuh 
Lada u Blei u dang map la nga te ngan da kylla bamut thymmai 
noh bad ngan im bha noh, ong ka kong Lahairoi 

U Biei te U kloi eh ban map bad mynta ngan iarap ban 
pynaiti thymmai noh sha U Blei. Kumta u Bah Wes u la ialam 
ban pynaiti thymmai ia ka bad hadien kata u ia duwai kyrpang 
ia ka. Nangta u la rwai ka jingrwai khorus - 

Me long baphylla tam bym lah nujor. 

Ktien yn don ban batai 
Sha palat kiei kiei baroh 
Ba khmat ka iohi, shkor ka sngew 
Jingstad ba jylliew bym lah lit shuh, 

Ei ba lah thew ia jingieit long Me, 

Me long baphylla tam bym lah nujor, 

Blei U Syiem ha khet shaj'ong. 

Bad nga ieng ha jingmaian bakhraw .. 2x 
Uba khuid, U Bloi haler baroh, 

Ha jingmaian nga ieng. 

Kane ka jingrwai ka la ktah shisha ia ka dohnud ka kong 
Lahairoi, Katba ki khmat jong ki ki dang khaprip bad sngap jar 
shiphang, u Bah Wes u la rwai biang ia ka jingrwai khoros. 

Don jingpynsleh ba thymmai 
Ba wan hiarna U Trai 
Ha wah urn U Mynsiem phin shem 
Un ktah jhi, Un pynthymmai 
Jingim kan shlei da jingkmen Blei 
To pdiang bad ioh laitluid mynta. 

La pynlait bid da jingpynsleh 
Bad jingkmen U Trai 

Jingim jong nga kylla bak shisha 
Nga la dih na urn U Mynsiem 

Ba tuid na khet U Blei 

Trai U la pynthymmai pat ia nga. 

Ka kong Lahairoi ka la um ka mynsiem bad hangta hi ka 
sngew ba ka jingkit la weng noh bad ka la sngewthuh iaka 
jingkylla ba pher ba la wan jia ha ka jingim jong ka. 

Kane ka miet ka long ka miet kaba sah kynmaw ha ka 
histori jong ka kong Lahairoi. kane ka miet ka dei ka miet jong 
ka jingkha pat sha ka hima jong U Blei. Na ka hima ka jingdum 
lapynkynriah sha ka himajong kajingshai bad hakhmih mynta 
ka iengryngkat bad U Jisu ha ki jaka bneng.Mynno mynno 
wat la ka la long Khristan - hynrei ka la long tang ka nam, ka 
jingleit jingiaseng ha kito ki por ka dei tang ka jingpyndep niam 

- Kine ki briewki la wan sha nga tang ka rmiang shyntur hynrei 
ka dohnud ka jngai bah na nga - Nga la ngiah ia ka khlein ki 
langsohnoh hynrei ia ka dohnud ba Iwet nga nga sngewbha. 

LYNNONG - HI 

Na ka shnong Laitartet u bah Wes u la mih noh dang step 
eh. U la iaid katto katne por bad ka sngi ka la sdang ban shoh 
bad u la shong thait ha rud lynti halor u mawsiang u ba heh ba 
iar. U la bam pyngngad ia ki soh niamtra ba ai ka kong Lahairoi. 
Ha la ka mynsiem u la kmen eh bad rwai kynud ia ka jingrwai 

- Katno suk ban bud iu Jisu - Da ktien ieit thiang u ialam — Ka 
mynsiem jong u ka thangrhem da ka jingieit blei ban ialap ia 
ka Gospel. Mynta te lada iap la im ngan ym phai dien na ka 
ne ka lynti ba U Blei U la pynpaw ha nga. Ka jingshakri blei 
jong nga ha kito ki por ka long kaba leh nohei, nga la ioh ia ka 

burom na ki briew hynrei nga la shah kyntait ha khmat U Blei. 
Mynta te nga sngew thuh shai wat la nga la shah kyntait na ki 
briew hynrei U Blei U pdiang hun ia ka jingshakri jong nga 
bad nga la rai kut ban bud ia U lada long kumno kumno. la 
nga ban im long U Khrist bad ban iap long ka jingmyntoi, kren 
u bah Wes ha poh la ka mynsiem, Bad u la ai nguh ia U Blei 
namar ka kong Lahairoi, u ngeit ba U Blei uba la plan ban 
pyniakynduh ia ka, u la duwai na ka bynta jong ka bad u la 
rwai iaroh ia U Blei - laroh u Trai Ko ka mynsiem jong nga. U 
la ieng noh bad shim la ka pla airbag bad sdang ban iaid noh 
bad urn tip sha no ban leit ne sha kano ka shnong ban leit sah 
miet bad ban ialap lada plie ka lad. Katba u dang leit khlek u 
kynmaw ia u paralok ba ju ia ieit eh ba u sah sha Mawkynthih 
bad u la pynbeit ia ka jingleit shata. 

Poi ha ka wei ka lad don bun tylli ki dukan sha bad bun 
bah ki nongbylla tih mawshun, ki nongkit kwai, slatyrpad, ki 
diengiap, U la rung ha kawei ka dukan bad katba u dang dih 
sha, la wan rung saw ngut ki briew. Uwei na ki tang mar shu 
rung u la kylli, shano bah Wes kumne? phi wan iaseng ne phi 
mut leitjingiaseng shano shano. La slem ngim iakynduh shuh, 
nga lei lei ha kane ka shem pap, leit shano shano ruh ngam 
ioh shuh. Dih sha biang mo bah Wes - tang ka sha hi nga lah 
ban tyrwa, kane ka duk te ym sngew iaryngkat dor shuh ban 
leit shano shano ruh. 

Hadien ynda dep dih sha, ka sngi ka la sep bad sdang 
dum iongrein bad u bah Wes u la khreh ieng noh. Markumta 
uta u paralok jong u, u la ong - sah noh bad nga phi bah Wes, 

wat la ngaduk ruh ka ja shi sien bam te ioh hi phi. Ka iing jong 
nga te phi la tip hi ka i'ing baduk, sa dang rit ki khun. 

Bah Malon wat da kren than phi kumta, la katta snem ngi 
la ia lang paralok, ngi la ithuh ithaw, kynmaw ba ka jingduk 
kam khang lad ia ka jinglong paralok hynrei ka jinglong ba 
sarong u long u dieng pynkiang sha ka jingialong lok; ong u 
bah Wes. Bad u bah Wes u la leit bad mih ryngkat noh bad u 
Bah Malon Hynniewta sha Mawkynthih. Poi ha baranda, khroi 
roi roi ki khun u bah Malon ki la wan snoh, pa aiu phi wan 
thied pa? phi wanrah aiu pa ia nga? la pyrta ki khun rit i bah 
Malon. Thei thei, plie ka i'ing heh, la pyrta u bah Malon. 

Ka Thei thei ka khun nyngkong u bah Malon kala wan 
mareh bad plie ia ka jingkhang sha ling heh. U bah Wes u la 
rung sha kamra ryngkat bad u bah Malon, bad ka Thei thei ka 
la shim ia ka pla u kpa bad rah sha i'ing shet ja ban khreh shet 
khreh tiew ban bam ki para. 

Bah Malon katno ngut phi don ki khun? kylli u bah Wes, 
Ade nga te la jan dap dorjon, nga don 1 0 ngut, 4 ngut ki kynthei 
bad 6 ki shynrang. Ki dang iarit lut, ka kynthei te ka la kham 
heh, maka kein ka la kylla kmie naduh bym don shuh i kmie; 
nga sniew bok phi nga la hap ri khun swet, i kmie i thei tang 
mar lait kha ia i ne iba rit duh i la khlad noh bad nga la hap ban 
peit hi namar ki kur ruh ki long ki ba duk bad ki la shu khyniat 
ha nga nadong shadong. Mynta te nga la kham sngewsuk 
bad mynta lei lei ine i barit i la dap 3 snem. Nga kynmaw ia ka 
jingshem pap jong nga; tharai ym don shuh phi ban kham 

palat ban ianga. Ha kito ki sngi te bu nsien haba khie jur kynsan 
ka jingshitom i kmie thei thei la hap ban shu shah namar bym 
don pisa ban thied dawai. Yn ioh pisa nangno phi la jan man 
ka bnai, nangta sa ki dawai ruh kiba rem. Haba nga kynmaw 
ia kito ki por te nga la shu im ruma, bunsien ngam ju iohthiah 
nga iam bad shu khuslai lynter, tip balei U Blei u shah ia nga 
ba ngan ia kynduh kumne; ong u bah Malon. 

Kane ka pyrthei ka dei ka madan thma ia ka jingim u briew 
bad uwei pa uwei un hap ban iakynduh ia kane ka thma. Ka Baible 
Ka ong; ia u ba U Blei U ieit U sneng U sympat bad kata ka long 
na ka bynta ka jingbha jong phi hi. U Blei U la shah ia u Joseph 
ban long shakri bad ban shah set byndi.U Blei U la shah ia u Job 
ba ki khun kynthei bad shynrang bad km iap lut noh baroh. Bah 
Malon nga ngeit ba U Blei U ieit ia phi. 

Bah Malon phim pat long khristan ym dei? kylli u bah Wes. 

Em phi bah Wes. Ngi dang sah ha ka Niam tynrai i mei i 
pa, ong u bah Malon. 

Kaba kum ta ka jubab ba ngi ioh na ki ba bun ki briew bad 
ki ju pynksan ia kata ka Niam tynrai. Bah Malon U Blei Urn 
donkam ia ka Niam tynrai hynrei ka jingthaw bathymmai. Don 
ki Khristan mynta kiba pynksan ha ka Niam tynrai hynrei kata 
ka long kaba bakla; ong u bah Wes. 

Nga te ban khlad na ka nongrim ba la buh ki kmie ki kpa 
nga sngewsang phi. Ka Niam Khasi ka hikai bha ia ka Akor, ia 
ka tipbriew tip blei, ia ka hok ka sot. Ade ban iehnoh noh ia la 

ka Niam ba la kha la pun, la suit la shor da ki kmie ki kpa te 
ngam lah phi — nga ngeit U Blei um iehnoh phi ia ki briew 
kiba im hok leh hok; ong u bah Malon. 

Bah Malon kum u paralok nga sngew synei, nga ieit ruh 
katta katta ia phi bad nga burom ia kajingngeit bad jingshaniah 
kaba phi don ha ka Niam. Ngan iathuh ba ym don ka nongrim 
ba u briew u tei kan neh skhem - u briew hi lano lano um lah 
ban long ka nongrim bahok ba shisha. U Jisu u long ka nongrim 
ba skhem bha, u long u mawsiang ka jingpynim, ka kut 
baskhem bad u nongiarap ha ka jingshipa. U lok bajan tarn 
eh bad u ba lah ban shaniah. U la khot ia ki briew, To wan phi 
ha nga phi ki ba thait bad bakhia ka jingkit, bad yn pynsting ia 
phi. Nga long ka lynti ka jingshisha bad ka jingim de. Ki briew 
ki ba bat tynrai bha dei ki Jiw, kine ki jaitbynriew wat la ki la 
saphret kylleng ka pyrthei hynrei ki lah ban pynneh la ka Niam 
tynrai. Haba U Jisu U wan sha pyrthei, ki kyntait ki sarong 
hala ka Niam tynrai, ki sarong ba ki don u kpa Abraham, ki 
sngew sarong ba ki don u Moses. Hynrei U Jisu u ong; U 
Moses u la ai ia ka mana, kila bam hynrei ki iap noh. Nga te 
nga ai ia ka jingim ba bymjukut. U ta uba ngeit ha nga wat la u 
iap hynrei un mih pat bad im bad nga sha kiba bymjukut. Haduh 
katta u lah, u laleh bad un iaileh naba u long u juh mynta, 
mynhynnin bad shaduh ki bymjukut. Lada phi ngeit un leh ia 
phi ruh. Hato phi ngeit bah Malon? la kyrpad u bah Wes. 

Haba u Malon u la sngap shiphang bad u la jan ong, nga 
ngeit, hynrei ka sur kam mih, u thyllieh u dambit ban pynkhih. 

Ban ong em ruh urn sngew nud bad kata ka khyllipmat ka 
long ka thmabah ka bakhraw ha ka jingim jong u. Bad u bah 
Wes u la ong. Lada uno uno u iohsngew ia kine ki ktien wat 
pyneh la ka dohnud, ong ka ktien U Blei - Ka jingpynim ka 
long mynta - to jied phi ia ka jingim ne ia ka jingiap ■ uno uno 
u ba khot kyrpad ia nga; ngan ym pynlehrain buhkhoh - Bah 
Malon, kum u paralok nga kwah ba phin ai ia ka rai tang shi 
kyntien; kata ka la biang. Da ka jingshlur u la jubab mynta 
ngan ngeit noh ha U Jisu - baroh ki jingngeit jong nga kiba 
mynshuwa ki la bakla, bad mynta ngan phai noh sha U Blei 
ba shisha bad nga ngeit U Blei Un kner la ki kti sha u nongpop 
bapli kum manga, ong u Malon. 

U Bah Wes u la sngewkmen eh bad hala ka mynsiem u la 
kynmaw ia ka jingrwai - Ah ‘rigan shu leit thylli kumno, khlem 
da khring kawei ka mynsiem. Bah Malon U Blei U long la kloi 
ban map ia ki pop jong phi. Baroh ki la leh pop bad duh lehnohei 
ia ka burom jong U Blei. U Blei Un thaw thymmai ia ka jingim 
jong phi bad la ka longl'ing jong phi bad kan don ka jingkylla 
bak shisha. Mynta ngan duwai bad ialam iaphi ban pdiang ia 
U Trai Jisu - Hadien ba u Bah Wes u la dep ialam sha U Trai, 
bad duwai, u la rwai ia ka jingrwai ‘Hab’U kner la ki kti ia nga...’ 

1. Mynsiem jong nga la jngai na lynti bneng phymai, 

Nga jynjarnga kordit nga matlah; 

Da jingieij ba phylla u wan wad kum ia nga, 

Hab'u kner la ka kti ia nga. 

Khoros : 


Hab’U kner la ka kti ia nga, 

Hab'U kner la ka kti ia nga; 

Nga la jot la sep ei, ha bym ioh ia U Blei, 

Hab'U kner la ka kti ia nga. 

2. Mynsiem jong nga ka thiang i’U Jisu nga la pdiang 
Ha ki eriong bah ha u ngan rieh; 

Ngan shaniah suk kynjai, skhem nga shngaih bad U Trai 
B'U la kner la ka kti ia nga. 

3. Nga la suk ka mynsiem i’U Jisu nga la shem, 

Ngan iai bud tang ia U katba jia; 

Ha U nga aiti lut met mynsiem ngam bynnud, 

B'U la kner laka kti ia nga. 

Kane ka miet ka long ka miet kaba thymmai ia i bah Malon 
bad ia ka Ting jong u baroh kawei. Lashai dangstep u bah 
Wes u la leitphai noh sha la shnong sha Sunidan, ka shnongrit 
sha jan khap Bangladesh. U la iaid suki jai marwei marwei 
bad ka dohnud jong u ka ing da jingieit ban ialap ia ka Gospel. 
Wat ha pdeng ki jingshah kren beih hynrei u kmen namar u 
ngeit ba u la shah shitom na ka bynta u Khrist. Katba u nangiaid 
u la rwai ia ka jingrwai Khorus, “Khlem ma U ngam lah leh ei 
ei" 

Khlem ma U ngam lah leh ei ei 
Khlem ma U ngan shah jop ei 
Khlem ma U ngan shu per ha sla 
Kum ka lieng baklhlem boitha 

Lem bad U nga leh ia baroh 
Bad ha U ngan ym shah jop 

UJisu, U Trai bad Nongpynim 
Un iai ialam lynti ia nga. 

Jisu, OIJisu 

Baleiphim khotia U 
A watbehnohiaU 
OIJisu, Jisubaieit 
Khlem ma U ngan jot dashisha. 

Bad ynda la jan poi ha shnong u la shong jahthait bad peit 
kai ia ka Madan ba iar jong ka Bangladesh bad hangta u la 
iakynduh ki briew kiba wan iew. Baroh katba ia kynduh ia u ki 
la kylli, bah Wes phi wan jingiaseng shaei? bad ki lok kiba u 
iakynduh ki da ia khublei ia u. Poi hajan shnong u la iakynduh 
ia ki paralok bad kaba phylia ka long ba bun ki la sdang lehraifi 
ban kren ia u. Mynno mynno ki da kren pariah bad ki da kwah 
ban iathuh khana bad iashongkai sngewbha hynrei mynta ki 
shu kren bym banse. Khamtam eh kito ki para bangeit na ka 
balang. Ka daw ka long namar ba u bah Wes u la ialap laitluid 
namar ka jingshem ba thymmai. Haba u la poi hajan phyllaw 
Ting ki pyrsa jong u, ki la pyrta, mama! mama! i la wan ki la 
wan mareh bad kdup ia u bah Wes. Bad u la sam mil mit 
chaklet ia ki mar iwei iwei. 

U Bah Wes urn shym la leit Ting briew, u la shong khynraw, 
ki kmie ki kpa jong u kirn don shuh bad u la sah lang bad i 
para khaduh ha ka juh ka compound. 

Katba ki pyrsa jong ki dang ialeh kai ha phyllaw ki la pyrta 
sha i bah Wes, mama! mama! phin leit jingiaseng lashibit, ngi 

te ngin leit jingiaseng ha Ting skul, ki ong hana don ba wan 
ialap la ong ki pyrsa u bah Wes. 

Lid lid hangno long jingiaseng? la pyrta u Bah Wes. Ka lid 
lid ka pyrsa u Bah Wes ka la wan sha kamra u bah Wes. Don 
jingiaseng aiu lid lid?, la kylli u bah Wes, Ngam tip mama, 
tang ba nga iohsngew ba don jingiaseng la shibit ha Ting skul; 
jubab ka Lid lid. 

Tang shu riew ka mike ki khynnah baroh ki la ia khih ban 
mareh sha Ting skul. Hadien shiphang u la iohsngew ia ka 
jingrwai; Kum nongiaid wir nga long... bad u bah Wes ruh u 
ba la don ia ka mynsiem ban ialap ia ka Gospel babha u Jisu 
Khrist, u ruh u la leit bad poi ha Ting skul. Bun bah ki khynnah 
rit, ki khynnah samla, ki long kmie long kpa ki la wan sngap. 
Hynrei ki rangbah nongialam hiarn pat ki la shu ieng kham 
pajih,bad bunbah kito kiba shu sngap na Ting kumno uta u 
nongialapu kren. 

U Bah Joni Dan u la sdang ban ialap bad u la ong ‘Ha ki 

sngi bakhaduh kin wan ki por kiba shitom haduh katta bad 

U Jisu ruh u la kren shai ia kane. U la ong ha ki sngi kiba 
khaduh ki nongshun kin long kiba na ka iing jong phi .... " 

Bad ka jingialap ka long shisha da ka bor aiu re bad kala 
pynkhynftiuh ia kiba bun ki briew bad u la rwai ‘Ah ki ummat 
ki jaw haba i’U Jisu nga kynmaw....” 

1. Don u ium shajngai bah marwei u ieng kynjah, 

Sha ka ri sha lyndet duriaw bah; 

Hangta Jisu Nongpynim, jingiap U la shah, 

Ban siewspah i’u nongpop kum ma nga. 

Khoros: 

Oh ka dohnud ka pdang bad ki ummat ki jaw, 

Haba i’u lum nga i bad kynmaw; 

Namar hangta U Trai baieit jong u nga U iap 

Ban siewspah i’u nongpop kum ma nga. 

2. Da jingbankhia diengphna khmp U kyllon hangta, 

Pangsngiat shiah ba ia khlieh sam lyngba; 

Marwei U ia kyrda, nongshun kipeit risa, 

Kat b'U nang kiew i’u lum Golgatha. 

3. Katba U khih pisa, nongshun ki ia kynha, 

Lok jong U ki iam ym don jaka; 

Shikyntien ruh Urn ang ban ud jingshem bakthang, 

Urn da niew wat la ka doh, jur ka pang. 

Bad ula bteng biang ia ka jingialap. Katto katne te ki la 
ong. U bah Joni te u long u briew uba don mynsiem ban ialap 
haba nga sngap nga sngap te u pher phi na kiwei pat ki para 
nongialap. U Blei U pyndonkam radbah, lada u iaid hok bad 
iaineh ha ka kam ialap. Kaba eh ka long ba ki briew kim iaineh, 
kane kaba pynkylla ngiah ia ki briew. 

U wei u riew rangbah uba na Sunidan u ba kyrteng u 
Waddaw u la ong, ban ngeit klumar ia ki briew mynta te ka 
ban iap ei ialade. la kine ki Khristan lei lei te phi dei ban kiar 
lai lum lai wah, kine ki long ki suri kup snieh langbrot, bun bah 
ki jaid bynriew Khasi jong ngi ki la shah shet shukor ha kine ki 

suri klip snieh langbrot, ki sopti kiba lieh, ki dur diengphna 
kiba heh, ki jingduwai kiba jrong bad ba sngew bang, ki 
jingialap kiba pynkynniuh. Ha sngap 1a ka jingiaiap u bah Joni 
Dan seh, kumno phi sngew, ban beifi ruh ym lah, ki ktien kiba 
pnah. Kum kine ki jaid nongialap bad nongialam ki par sha ki 
shnong kiba lui lui, sha ki i'ing ki riewkynthei bad ki khunswet, 
kin sa ong hana lada phi ngeit wat phi ki riewkynthei hynrei U 
Jisu Un long U lok jong phi, phi ki khunswet lada phi ngeit U 
Jisu Un long Ki Kmie ki kpa jong phi, kiba long khambha ban 
ia ki kmie ki kpa kiba la kha ia phi. Phi kiba duk kiba raitoi 
hynrei lada phi ngeit, phin kylla long ki khun Syiem ka burom, 
phi ki bymdon jaka, bymdon bri hynrei watkhuslai. ‘Wad shuwa 
ia ka hima U Blei bad ia kiei kiei baroh yn sa ai lang tam ha 
phi’. 

Kiba kum kine ki jingkren khroh bad bun bah kin kylla long 
kum ki langmatlah ne ki ’si sam khmut. Bad kumta shisien ba 
ki la ngat ha kum kine ki riew shukor kin ym lah shuh ban lait 
wat lada la duwai la phirat ne knia ’langsait pap ne ’iar pyllait 
ksuid. Kaba shyrkhei haduh katta katta lada shisien phi la 
ngat. Kumta phi dei ban sumar bha ialade, ia la ka kur ka jaid. 
Kine ki dei shisha ki nongialam bamatlah. Peit seh phi kynmaw 
kumno u Bah Wes u kit fiiam bha hangne ha kaba Balang ha 
Sunidan. Hynrei mynta hana u la ialap laitluid noh, ym don 
balang hangno hangno katba U Blei U phah, shata yn leit 
ialap. U to ruh u briew u bymlong, u la kylla nongialam 
bamatlah. Kito ki ba hai'ing jong u ki la kulmar thlim mynta; la 
ong u bah Waddaw. 

U Bah Joni u dang ialap da ka jingshit rhem, u la ong, ba u 
Khristan u del ban ioh ia ka jingpyndap da U Mynsiem U Blei, 
U Khristan ba khlem U Mynsiem U Blei u long tang kum ka 
shynrong dur bula.U don ka jingim kaba shong per, kaba sting, 
kaba khlem nongrim bad ka jingim Khristan kaba shah jop 
kaba kyllon kyllon iaieng taieng. Phi dei ban ioh pdiang ia ka 
bor U Mynsiem. Bad phi lah ban leit ialap kylleng ka pyrthei 
haba U Mynsiem U Blei U don ha phi. Phi lah ruh ban bishar 
thuh ia ki mynsiem ba bakla. Ha kine ki sngi don bun ki 
nongialap kiba la mih pyrthei ban ialap kylleng kylleng, kida 
phla ialade ba U Blei u la khot ia ki. Ha khmih U Khrist u don 
hangne - ne u don hangtai phi wat ngeit . . . Nga u jong U Khrist, 
nga u jong U Paul, nga u jong Apolos, phi wat ngeit. Kiba kum 
kine ki nongialap kin mih bad kino kino kiba bud ia ki kin hap 
lang ha ka thliew. Hynrei nga kwah ban iathuh ia phi ia ka 
jingieit bah bakhraw jong U Blei. U bah Joni shuwa ba un 
pynkut ia ka jmgialap u la rwai - Jingaiei Blei nga ieit ban phla... 

1. Jingaiei Blei nga ieit ban phla, 

Ba pynim kum ia nga; 

Ba Me la shem i'U ba la jah, 

B’la pynpeit i'u matlah. 

2. Na bun ki jingriam bad jingma, 

Nga la ioh lait mynta; 

Dei jingai ei ban lam lynti. 

Ba ngan poi sha la iing. 

Bun bah ki la sngewtynnad ia ka jingialap jong i bah Joni. 
Tang ka sur ruh kaba sngewkhain ka dur ruh kaba i maifi, ka 

nia ruh u ba don bad sa ka kyrdan pule ruh la kob kat kum ka 
juk mynta. Bad da kane ka jingialap ka la pynkyndit bynriew 
ia kiba bun bah ki briew. Kat kito kiba la wan sngap sha ka 
jingialap u bah Joni. Uwei pa u wei um leit phai thylli noh, don 
kaei re kaei kaba la ktah ia ka jingim jong ki. U la ialap ia ka 
jingngeitbad jingshem mynsiem bathymmai bad ka lapynlong 
ia ki babun ki briew ban pyrkhat bad ban shim ia ka jingrai - U 
paidbah, u paidbah ha ka them jong ka jingrai. 

Hadien ba la wai ka jingialap. U bah Wes u la leit ban ia 
khublei ia i bah Joni. Kumno bah Wes phi long? Kylli u bah 
Joni. Nga khlaih bha, phi bah Joni. nga ruh nga dang wan 
ialap na sha Mawkynthih, ha kine ki sngi; ong u bah Wes. 

laroh ia U Trail kata kein ka khubor babha ban loh sngew. 
Phi i nga ruh nga hap ban kheifi duh ia la ka jingim, ia ka 
spah, ka burom bad ia ka jingpule ruh, namar ka jingktah U 
Mynsiem jong U Blei ka long kaba khraw katta katta ha nga; 
ong u bah Joni. 

Kata te bah Wes ia ngin ia leit lang noh kylleng kylleng sha 
kine ki thain, namar nga dang mut ba nga long marwei hynrei 
pleng U Blei U la pynkhreh lypa du na ka bynta kane ka 
jingshakri. Haba U Blei U ong ‘Wat khih khuslai na ka dohnud 
jong phi. Bad ka long kaba shisha; ong u bah Joni. 

Nga ruh nga la kmen eh mynta ‘Praise the Lord', our God 
is the all suficient God; ong u bah Wes. Nangne sha khmat 
ngin da aitilut ban leit ialap sha baroh kine ki thain. 

U Blei te u bastad, U Jisu U la phah ar ar ngut ban leit ialap 
bad haduh mynta ruh u dang pynskhem kumta. Jesus is the 
same yesterday, today and forever, la phi bah Jon ngin trei 
shitom namar U Jisu. ‘!A NGA BAN IM LONG U KHRIST BAD 
BAN IAP LONG KA JINGMYNTOI, kren shongshit u bah Wes. 

Ha kata ka miet u bah Joni u la sahmiet ha Ting u bah Wes 
bad kata ka miet ka long ka miet basah jingkynmawsah ha ka 
histori ka jingim jong kine ki rangbah. Dei ha kane ka miet ba 
ki la ia kren shisien shaphang ka jingshem mynsiem 
bathymmai. Baroh arngut ki iahap leh babha ha kata ka 
jingpynpaw ba ki la ioh pdiang kaba lehse dei kata ka 
jingilhuhpaw bneng. Baroh ar ngut ki la kut jingmut ban wan 
rah ia ka jingpynthymmai ia ka jinghikai bad jingngeit niam 
kaba la snoh soh pailen. Ki jinghikai niam ki la nangrben 
nangrben kalba nangmih ki por hynrei ka jingngeit kaia nangtor 
nangtor. Ki briew ki la ngiah ia ka jingmane bad jingshakri 
kaba khlem ailad ia ka jingtrei U Mynsiem U Blei ne ha ka 
jingithuhpaw bathymmai. 

Ha kata ka miet ki la khang ia ka kamra khop bad ki la pule 
ia ka Baible ‘Ha khmih ngan leh ia kaei kaei kaba thymmai ... 
(Isa. 43:19) Nangta ki la rwai ia khoros;‘To ai ha nga jingieit 
bashisha, ... 

To ai ha nga jingieit ba shisha, 

Jingieit Blei bakhuid ha dohnud jongnga 

Jisu nga pan na Me, Tang kawei ka jingthrang ha jingim, 

Ban bud ia Me da dohnud baroh, 

Ban bud ia Me da dohnud baroh 

Ban san kum synran ha jingshisha. 

Rongphong pyrthei kim lah nujor; 

Bad jingieit Jisu bakordor, 

Lam Ah! Trai ban bud da dohnud baroh. 

Hadien ba ki la rwai ki la iadem khohsiew bad duwai ryngkat 
bad jingud ba hir hir ha khmat U Blei. Ka jingduwai ka neh 
stem bha, wat la ka Ting kam da pajih ki khun pyrsa jong u bah 
Wes ki la shu sngap jar kumjuh ruh ka para khadduh jong u 
bah Wes. 

La shai ka sngi te bah Wes ngan leit sha Sonatola; ka 
shnong kaba bun bha ki paralok. Namar kham mynshuwa 
ladon ki ba la thoh shithi ia nga ba ngan wan ialap sha kito ki 
thain. Kumno phi long la kloi bah Wes ban sdang noh naduh 
lashai? ong u bah Joni. 

Nga leilei ngan leh aiu, nga uba marwei kumne, nga long 
la kloi ha kano kano ka por ruh, ong u Bah Wes. 

Ka biang palat kane ka jingsdang kam jong ngi baroh 
arngut ngi la ia laitluid bha, dei hangne kein u Paul u sa ong 
“Ka bha ban long kum nga". 

Kaba eh pat ka long ba ki briew kin tharai bun jait, kin ym 
shaniah, lada pariah than kin i ngiah kham tarn lada ngi ia jan 
bad ki samla kynthei. Hangne te dei ka jingtynjuh, lada ngin 
kiar ruh ym long, U Jisu ruh U ju ieit ban sah miet ha ka Ting, 
ka Mary & ka Martha; U sah miet ha ka Ting u Sakhaios.U 

nongpop, bad U iakren bad ka nuti Nongsamaria bad U ieit 
katta katta ia u Lazarus u hynmen ka Mary & Martha. Ma ngi 
ruh ngin hap ban sumar bha ialade. Hynrei te kan long kumba 
ong u Paul “Phi la sdang ha u mynsiem phi la kut ha ka doh.To 
ngin ym sheptieng namar ngi tip ba U Blei U don ha ka liang 
ka jong ngi. To long shlur phi ha khmih nga la jop noh thiaw ia 
ka pyrthei. Uta u ba ngeit ha nga un leh kham khraw ban ia 
kiba nga leh. Khlem kajingngeit ym lah ban pynsngewbha ia 
U Blei". Bah Wes To ngin ym tip ei ei shuh lait tang ia U Khrist 
ba la sah narphna' - ong u bah Jon. 

LYNNONG - IV 

Hadien ba ki la bam ja step baroh arngut ki la khreh ban 
Ieit sha Sunitola, Shuwa ba kin mih na Ting ki la pynlong ia ka 
jingrwai ‘Ha Me ah! Trai ngi nguh ngi dem ... 

Ha Me Ah Trai ngi nguh ngi dem, 

Jingngeit jong ngi ha Me pynskhem; 

Da jingkmen ngi aiti iut ialade, 

To shimti ia ngi Trai ha Me. D.S. 

Bad ki la mih na Ting bad ki da bai bai shuwa ia ki khun 
pyrsa u bah Wes. Ha lynti katba ki nangiaid ki la 1a kren tang 
shaphang ka jingdonkam ia ka jingtrei thymmai U Mynsiem U 
Blei. Ha la ka mynsiem jong ki, ki ngeit ba ha ka wei ka sngi U 
Mynsiem un hap halor ka doh baroh, kumba u slap u hap 
halor ki sla phlang. Bad la jan sep sngi ki la poi ha rud nong ; ki 
la rung ha iwei i dukan sha bad dih sha namar ka jingthait ka 

met ha ka iaid lynti baroh shi sngi. Ynda la dep dih sha, la 
wan rung lai - saw ngut ki rangbah. Bad tang shu rung ki la 
ong, Oh! bah Joni phi poi shane, te la slem bha ngim ju ia 
kynduh shuh, nga sngew phi la leit ialap kylleng kylleng. Ki 
pastor mynta ki thait imat ban leit ialap la kham ioh sngewbha 
pynban ia ki riewmadan. Phi lei lei bah Joni idei phi ban long 
pastor noh, ka kyrdan pule ruh la biang.Kine ki ba dangbieit 
than ban leit ialap i lehrain phi, kylli jingkylli ki briew shu ang 
tyngheng kum ka muid. Tangba kiba kwah ialap pat de dei 
kiba dang bieit. Ha kane ka jait kam ngim lah sngewthuh, sa 
tang U Blei un bishar bad rai, ngi ki briew ngi sah ha ka 
lyngngoh, la ong i paralok jong u bah Joni. 

Ha ka kam jong U Blei don shibun kiba ngim lah ban, 
sngewthuh hynrei 7 ang ban shu ngeit bad kohnguh’. U Blei U 
jied ruh ia ki tlot bor ... ia ki khlainbor. U Blei urn peit ia ka 
bashabar hynrei u iit bniah ia ka ba shapoh jong u briew. 
Namarkata U Jisu u la bein ia ka jinglong jingim jong ki Pharisi. 
Ki kren khuid ia kaba shabar, ki iabeh thong ban pyni ia kaba 
paw shabar. U Jisu u ong 'Lada ki hok jong phi kirn kham 
palatban ia ki hok jong ki Pharisi, phi ruh phin jot noh kum juh’ 
ong u bah Joni. 

Shuwa ba kin mih noh na kata ka dukan sha, la wan mih 
kynsan u bah Aibor Chyne hangta ha dukan, Phi don hangne 
pleng, nga la wad ia phi la kut ki dukan, namar nga la ioh 
shithi ba phin wan sha shnong jong ngi, bah Jon ka bha ba 
ngin ialeit noh wut wut sha i'ing, ban pynbeit noh ia ka kam, 
ngin ym pynsep ei ia ka por, ngin sdang noh naduh mynta ka 

janmiet bad hapoh kine ki lai janmiet kan don ka jingtrei 
baphylla U mynsiem jong U Blei, ong u bah Aibor Chyne. 

Kabadei kata ka jingong u bah Aibor, ong u bah Wes, ngin 
pynsep ei leh aiu ia ka por, u Paul u ong ‘To siewspah ia ka 
por’ wat tang ha i san minit yn pynkylla ia ka bymkut jong u 
briew. Phi kynmaw kumno U Jisu u ong ia u Dakait ha lor 
diengphna ‘Ha kane ka sngi phin long lem bad nga ha 
paradise’ ong u bah Wesly Roy. 

Nga lei lei nga la niew duh ia kiei kiei baroh khnang ban 
ioh ialap ia ka khubor babha U Jisu Khrist. T o khie leit ialap ha 
kylleng ka pyrthei, bad ha uta u bangeit pynbaptis ia u. Ka 
kam jong ngi ka long ban ialap ha ki briewbaroh, khnang ba 
kin tip ba dei tang ha U Jisu don ka jingim ‘Ym don ka kyrteng 
ha bneng ne ha pyrthei kaba pynim hynrei tang ka kyrteng U 
Jisu. Uta u pdiang bad ngeit ia u, wat la u la iap hynrei un ioh 
im sha ki bym jukut, namar U Jisu U im shaduh ki bymjukut’ 
Ka mynsiem jong nga ka pluh bad rhem kumno ban ioh leit 
ialap ia ka Gospel U Jisu Khrist, ong u bah Joni Dan. 

Kumta ki la ia mih lang noh baroh ban leit sha Ting i bah 
Aibor Chyne. U bah Aibor u long uba riewspah bad u don ki 
khun kiba la pule bad u long u ba bha bad ba kylluid mynsiem 
haduh katta katta ia ki lok ki jor, ia ki baduk ba raitoi bad u la 
ioh ka jingshaniah na kiba bun ki briew. U Bah Aibor ula 
pyrshang ban leit sngap jingiaseng ha ki katto katne ki kynhun 
balang, hynrei kawei ruh u khlem sngew iahap. U ieit ban 
shakri ia U Blei hynrei haba u peit ia ki nongialam fiiam u jlep 




thiaw. Ki don tang ka dur kaba riewblei, hynrei ka jinglong pat 
kaba kynja pyrthei, lieh bad khuid tang ki jain kup, hynrei ka 
kam jaboh suda ha rieh harieh, phyrnai tang ki bniat, hynrei 
shapoh u thylliej ba pait pnat. Kumta u bah Aibor u la shu sah 
lyngngoh kumno ban leh bad u pyrkhat khia haduh katta katta 
namar la ka jingim, khamtam naduh ba u la ioh pule ia ki kot 
lyngkdop; ‘Shano phi thmu ban leit’ bad ‘Haei phin pynlut ia 
kabymjukutjongphi’. Kajingwan jong kine ki rangbah, u bah 
Wes bad u bah Joni, kan pynlong thymmai, ia ka ling jong u 
bah Aibor kumba ka jingkylla thymmai ka la long ia ka i'ing 
jong u Kornolios. 

Ha jan ka ling jong u bah Aibor don ka madan ialehkai ki 
khynnah. Bad janmiet janmiet ki khynnah samla kynthei - 
shynrang ki ialum khrui rui rui, ha la ka jingim bashisur bymtip 
ia ka thok ka shukor. U Bah Wes u la pyndait ia ka Mike bad 
testing ia ka jingsawa jong ka. Ki khynnah hangta ki la nangbun 
nangbun, la mih sa ki rangbah bad ki long kmie ban wan sngap 
ia kata ka jingialap. Hangta u bah Wes u la khot bad wer ia ki 
nongshong shnong ban wan sha ka jingialap ban sngap ia ka 
khubor babha jong U Blei. U bah Wes u la rwai ia ka Khoros 
‘Mania u briew dei ban tip’; 

Man la u briew u dei ban tip (2x) 

laUJisu 

U tiew Lili jong ka ri them, 

Dei U Khlur step ba phymai, 

U ba bha briew tam na phew hajar. 

Man la u briew u dei ban tip ia U Jisu. 

Tang hapoh shikynta ka madan ka la khapngiah da ki 
briew. Nangta u bah Jon u la rwai ia ka jingrwai Katno nga 
sngewbha ha ka Baible ban shem 

1. Katno ngaw sngewbha ha Baible ban shem, 

Jingieit phylla, basngur bad barhem; 

Kham phylla tam na ki khubor babha , 

Ka long b'U Jisu U ieit eh ia nga. 

Khoros: 

Katno nga kmen ba Jisu U ieit 
Jisu U ieit, Jisu U ieit; 

Katno nga kmen ba Jisu U ieit 

U la ieit eh ia nga. 

2.. Katno nga sngewkmen ban tip da shisha, 

Ba Jisu U la shah halor diengphna; 

Jingiap bashyrkhei U la shah hangta, 

Ban pynim ei ia mynsiem jot jong nga. 

4. Mynta nga sngewshlur ban bud da shisha, 

Bad ngan bah ruh la ka jong ka diengphna; 

U la kularban ym iehnoh marwei, 

Un kyrshan mh da ka borjingai ei. 

Haba rwai u bah Jon te ki briew ki la shu iap biej lut, 
ka jingsngewbang ka sur namar ka jingum u ryndang jong u, 
ka pyniap biej bad ktah ia ki nongwan sngap. U Bah Jon u la 
sdang ban ialap. 

‘Kan myntoi aiu ia u briew lada un ioh ia ka pyrthei baroh 
kawei bad duh noh ia ka jingim bymjukut....’ Kane ka jingkren 
jong u bah Jon ka la ktah bad tyndung prak ia ka dohnud jong 

ki babun. Bun ki briew ki la khynftiuh bad la jan baroh ki la 
kwah noh hangta hangta hi ban kylla bamut noh. Ki la sngew 
ba ka jingim jong ki kam myntoi satia lymda kim pdiang ia U 
Khrist. Ka jingsngew suda ka la ngat ha kiba bun ki longkmie, 
ki la kwah la kumno kumno ban kylla thymmai noh syndon. 
Ladon hangta ki Khristan kiba dang sdang ban bud ia ka 
jingngeit Khristan bad ki la sngew phylla katta katta ia ka 
jingialap i bah Joni. 

Nangta u Bah Jon u la rwai iakajingrwai. UNongpynim 
udangap... 

1. U Jisu U ap ban rung dohnud jong phi, 

Balei ba phlm shah ia U? 

Pyrthei kam don don ei-ei ban pynkhlad ia phi, 

Balei phim jubab ia U? 

Khoros : Man la ka por U la iai ap la phi, 

Bad mynta U dang iai ap hi 
U ap ba phin plie jingkhang dohnud jong phi, 

U kwah ban rung mynta hi. 

2. To shim shisien jam sha I’U Nongpynim, para, 

Phin shem U kner laki kti 

Pdiang ia U mynta jingdum kin waishisha, 

Un im ha dohnud jong phi. 

Bad u la khot ia ki briew ba kin wan ban aiti la ka jingim ha 
U Khrist Jisu. U Khrist haphi u jingkyrmen ka burom. Lada phi 
don ia U Khrist ha ka mynsiem, ka jingim kan long kaba don 
jingkyrmen. Khlem U Khrist Jisu kan long kaba sepei. U Jisu 

U khot ia phi, wat mynta ruh, ‘ To wan phi ha nga phi kiba thait 
bakhia ka jingkit’. Bad katba u dang khot ia ki briew u la rwai 
ia ka jingrwai, To wan phi kiba khia ka pop ... 

To wan phi kiba khia ka pop, 

Jingpyllait don h'U Trai; 

U kular Un ai bor jingjop, 

La phi la tlot la swai. 

Khoros: 

Shaniah ha U, shaniah ha U, 

B’la iap ha diengphna; 

Shaniah ha U, shaniah ha U, 

Phin ioh im shisha. 

Ki briew te ki kwah eh ban wan, hynrei kim nud ki lehrain 
katta katta. Don kiba la sdang ban ieng hynrei ka jinglehrain 
kala pynpep noh ia kata ka jingrai bakordor. Wat la katta ruh 
don 4 ngut ki long kmie kiba la shah ban beifi ha ka pop bad 
kajingpang ba kordit, ki la wan ban aiti la ka jmgim. Kumta u 
bah Wes bad u bah Jon kila dwai na ka bynta jong ki, bad 
kyrpad ba kin wan biang sha kajingiaseng namar ki dangsah 
sa ar miet ha kata ka shnong. Haba ka jingiaseng ka la wai 
bun bah ki la wan ia khublei kti ia u bah Wes bad ia u bah Joni 
bad ki la kyrpad ia ki ba kin wan kai sha iing jong ki iada ki 
don por. 

U Bah Wes bad u bah Jon ki la leit noh sha Ting u bah Aibor 
bad hangta ki la pynpaw ia ka jingkmen eh namar ka jingdon 
ryngkat jong U Mynsiem jong U Blei. Ha kane kajingiaseng U 

Blei Un pynkylla khongpong ia kane ka shnong, ki briew kiba 
sah ha ka jingdum kin iohi ia ka jingshai ba phylla bad kaei 
kaei kaba bha kan wan jia ha kane ka shnong, ong u bah Joni. 

U Bah Seibor, u para jong u bah Aibor Chyne, u la leit phai 
sha iing ryngkat bad ki paralok, ki la iawan rung kai shwa ha 
Ving jong i. Haba ki la iashong kai, u bah Seibor u la ong, Uto 
u nongialap te uba donbor bha, ha ka pnah ktien, ka sur kaba 
sngew khaifi, ha ka beit rynieng jwain, te u shyrkhei phi uto u 
briew ban ialap, ngam pat ju ioh sngew nongialap ba donbor 
katto katto. I bah jong ngi te katto lait sa da kumno hynrei i la 
ngat ha ka jadu i bah Joni. Lada in sah slem hangne te kane 
ka shnong tip kan long kumno, ong i bah Seibor. U Bah 
Khrawbor i para jong i bah Waddaw, iba la don ryngkat hangta, 
i la ong. ‘Kine ki Khristan te kiba khyllah tip balei ki long kumne, 
kaba thymmai shi kaba thymmai. Katba don pat ka jingong, 
ka barim ka long ka ksiar. (Old is Gold). Kine ki briew te kiba 
ialeh ban pynkhongpong nadong shadong, ki briew kiba lui 
lui ki la shah pynjngut sui, ki briew kiba hok, ki la kylla thok, ki 
briew kiba im hok im sot ki la kylla long riew rakot, ki briew ki 
bym ju tip ia ka bamsap, ki la kylla sha ka jingim babun syrtap. 
Ki briew jong ngi te ha ka jingshida than kin shah pynbiej, kin 
shah ialam bakla, bad kin iehnoh ia ka niam tynrai kin iabeh 
ia ka niam thymmai kaba khlem kut trai, Ah, kaei keifi ka ban 
jia ia kane ka jaid bynriew, Kine ki dei ki sngi jong ki nongialam 
bamatlah. Peit nangne shakhmat ka jingsniew ka nang khraw, 
ka niam Khristan ka nangroi, ka jingsniew ruh ka nangroi. Kine 
ki briew tip kin ialam shano, mynta ki leh nongialap niam, peit 

sa tang katto katne ki leh nongialam saifi pyrthei. tangba ki 
jaid bynriew jong ngi te kim dei ki riew pyrkhat, ki dei ki bam ja 
khluid suda, sa tang katno kane ka ri kan poi shano ne shano, 
ong i bah Khrawbor. 

Ha kine ki armiet, ki briew ki la dap shoin ha kane ka madan 
kaba don hajan Ting i bah Aibor Chyne, namar ka 
jingsngewphylla ka jingialap bun ki kwah eh ban ioh sngew 
noh ia ka jingsawa mike. Ha kane ka janmiet te la ialap da i 
bah Wes. Tang ioh sngew ia ka jingsawa ka mike ki khynnah 
ki la wan mareh, ki da ia pyrta, ia noh! ia noh!! la riew ka mike! 
la riew ka mike! Bad shuwa ba ka jingiaseng kan sdang, la 
dap shoin ka madan da ki briew. 

U bah Wes u la hallow testing bad sdang rwai katto katne 
ki jingrwai. Namar ba u Bah Jon u don ka sur kaba sngewbang 
kumta u la Teng ban ialam jingrwai bad ki khynnah ki la shu 
ang tynheng. U bah Jon u la rwai ia ka jingrwai To risa jam, to 
iai iaroh jam’ 

1. Da jingrisa ka jingjop mynsiem jong nga ka ong, 

Nga la suk nga la hun jai bad Jisu nga ioh shong, 

Ka shadkmen dohnud jong nga, 

Da ka snam la sail ia nga, 

Bad jingrwai iaroh pyndon burom kan long. 

Khoros : To risa jam to iaroh jam, 

Risa jam i'UKhun Langbrot, Halleliwia; 

Dohnud jong nga dap jingkmen, 

Jisu ia nga la pyngtngen, 

Bad mynta nga ioh jingjop, Halleliwia. 

2. Katno jingkordor U Nongpynim ha ki riewkhuid, 

A, U Nongsumar ba phylla, ba ai jinglaitluid; 

Phi phylla ba nga rwai jam, 

I’U S’iem bneng ba halor tarn; 

Da jingieij bah jong U ha nga b'la pyntuid. 

3. Bad ki jingpyrkhat artatien baroh nga labeh, 

U Trai,ia nga, nga tip un lam sha la ting shongneh; 

Da jingkmen ngan tur shaphrang, 

Bad jingrwai nongjop babang. 

Da borBlei nga jop nongshun ha jingialeh. 

Bad tang ka jingrwai ruh ka la ktah lypa ia ka dohnud jong 
ki briew. U Bah Wesley Roy u la sdang ban ialap, ‘Lada uno 
uno u don ha U Khrist U long jingthaw ba thymmai, kiei kiei 
kiba rim ki la leit noh. ’ Ha khmih kiei kiei kin jia long thymmai 

U briew u long u jingthaw ba la duh noh ia ka burom jong 
U Blei. Baroh kila leh pop bad la duh leh noh ei ia ka burom 
jong U Blei. U briew u la kylla long u jingthaw bajot barem bad 
ba lanot khop, u la kylla long u mraw u Soitan bad u la duh 
noh ia ka jingkyrkhu jong U Blei. Ka jingpang ka la ban, ka 
jingduk ruh ka la wan bad ha khmih ka pyrthei ka la long khlem 
jingkyrmen.Hynrei U Blei U ieit katta katta ia ka pyrthei, u ieit 
ia u nongpop, bad kumta u la aiti noh ia la U khun ba kha 
marwei ba uei uei uba ngeit ha U un ioh ka jingim bymjukut - 
Lada uno uno u don ha U Khrist un kylla long u jingthaw 
bathymmai. 

Da lade hi u kit noh ia jingpang baroh, nga wan na ka bynta 
kiba pang - Don mano re mano ba ktah ia nga, naba nga 

sngewthuh ba ka bor ka la mih noh na nga Uno uno uba 

ngeit ha U un ym iap shuh hynrei un ioh ka jingim bymjukut. 
Bad u bah Wes u la sdang ban khot ia ki briew ban pdiang ia 
U Jisu Khrist bad ban ngeit ha U. Bad U u la rwai ia ka jingrwai 
U ktah ia nga: 

1. La khum mraw da kynjri ba khia, 

Jong ka pop bad jingshah lehraih; 

Te U Jisu U Ktah ia nga, 

Bad U da pynkylla bak shisha. 

Khoros : U Jisu U ktah ia nga, 

Bad Oh, jingkmen shlei ha mynsiem; 

Mynta nga tip, wan jia shisha 
B'U Jisu Upynkhiah ia nga. 

2. Naduh ba nga la shem ia U. 

U Pynkhuid bad pynkhiah ia nga; 

Ngan ym wai ban iaroh la U, 

Katba ka bymjukut hi ka sah. 

Kane ka jingrwai ka la ktah ia ki ba bun bah ki briew. Hynrei 
ban wan sha ka jingkhot don tang khyndiat eh, namar ka 
jinglehrain bad jingsngew sarong. Shuwa ban pynwai ia ka 
jmgiaseng ialap u bah Joni Dan u la khot sngewbha ia ki 
paralok bad ia ki nongshong shnong ba kin sngewbha ban 
wan biang ha ka miet kaba khadduh, un duwai kyrpang na ka 
bynta kiba pang. 

Ynda haba la wai ka jingiaseng, u bah Wes bad u bah Joni 
Dan, ki la iakren ia ki paralok kiba wan jmgiaseng, bad don 

kiba la kwah ia ka jingiasyllok jong ki. Hadien ba la wai ka 
jingiaseng kila ialeit kai sha Ting jong kawei ka briew kaba la 
kyrpad ia ki ban wan khnang. Haba ki la rung ha kata ka Ting, 
ki la lap ba ki don tang baroh arngut shi khun. Ka Ting kaba 
heh, kaba bun kamra, hynrei ka long kaba T'ongngit bad dum. 
Sa ka bym biang ki jingkhang iit bad ka sma kyndong hek 
hek. Ki bym ju siat Ting shirta, ka kham shai tang kata ka kamra 
ba shong ki jong u bah Wes. Ka jing i kynjah kata ka Ting la 
kum ka Ting ba Tap duh. Ka phyllaw ka ba sanium bad baroh ki 
shakiar Ting la dap da ki niut imat kirn ju thiew ia kine ki niut la 
bun bun snem. 

Bah Wes phi kynmaw ia nga, nga ruh ha ka por ba dang 
samla nga smat bha ban leit jingiaseng kylleng kylleng. Katba 
dangim i mei lei lei nga ioh lad bha ban leit jingiaseng hynrei 
mynta la bun snem ngam poi tikna shuh sha ingmane.Tang 
por Christmas te ngam ju pep, lait nangta te ngam ju poi 
jingiaseng, sdang iathuh khana ka kong Sandra Suting. Kane 
ka kam leit jingiaseng te dei tang kiba la mad bad kylla bamut 
shisha. namar kata bun ki briew ki smat jingiaseng tang por 
por samla, tang shu shong kurim kynjah jar ka jingshakri blei, 
hiar ka jinglong mynsiem, ngiah ban leit jingiaseng kata ka 
long kaba shait iohi ha baroh; ong u bah Wes. Phi sah tang 
baroh arngut shi khun kong hangne? Balei i kynjah katne katne 
kane ka Ting jong phi? i kpa i bih i leit bylla shaei? kylli u bah 
Joni ia ka kong Sandra. 

Ko bah kynrad, ngi sah hangne tang baroh arngut, nga 
don khun tang ine i wei i kynthei. I pa jong nga i la iap la slem 

bha, i mei te i dang shu khlad mynta la shi snem tam ei ei. Ka 
sngew kynjah shisha kein bah, ki khynnah rit ruh ki kham duna 
sha kane ka dong jong ngi. Kam long kum ha kato ka dong ba 
sah i bah Aibor. I kpa i mem te i la khlad mynta la 3 snem ei ei. 
Ka jingshah shitom jong nga phi bah ha kine ki snem, sngew 
kumba ngan shu iap noh khlem dei por.l kpa jong i mem bapli 
i la iap ur kali, i la supply Mawshun sha Bangladesh, hynrei 
sniew nohsip eh ma nga, ka kali kaba dang shu thied thymmai 
tip bakla kumno u driver kata ka kali ka la kylla sha riat krem 
Seiniong bad i la iap ha Shen namar ka khlieh kala pait arliang 
bad i la shu iap lyndet khlem ioh ban kren shi kyntien ruh. Ka 
jingsngew sahnud te phi, haduh mynta nga shu sah nud sah 
ia i kpa jong i mem. Bapli sa kane ka khun kabadangrit ngi la 
kum bakla ngi la kum leit ialam ban peit khadduh ia i kpa, ka 
shu lynniar kliang naba ka iohi bad naduh kata ka sngi ka la 
ioh pang bad haduh mynta kane ka khynnah ka long kumba 
duna. Ka shu shong man man, kam ju kren. Hynrei ki khmat 
pat de ka pynshat kylleng kylleng. Nga la leit wad dawai kylleng 
la lut ki dawai phareng, ki dawai kynbat hynrei kam iarap satia, 
ka pisa baroh ba la kynshew ha ka por jong i kpa mynta ka la 
lut plain. Mynta nga la kut lad bad nga la pyrshang phah shat 
phah khein noh, namar ki ong hana ba wan lap ka tyrut, bad 
lehse ka tyrut ka la ioh kern kynsan ha kane ka khun bapli. 
Mynta ha kine ki khyndiat sngi hadien bala phah knia i kumba 
ka kham i khiah krat, imat ka iadei shisha kata ka phah kftia, 
ong ka kong Sandra. 

Kong Sandra, kane kaei kaei kaba phi leh ka long ka 
pynsngewsih ia U Blei haduh katta katta. Phim ym ioh u wei 

pat U Blei nalorjong nga, ong U Blei. U Blei Jehovah u long U 
Blei jong ki kam bah, phi kynmaw ia u Elijah ha u lum Carmel? 
Phi kynmaw ia u Syiem Hesekaiah? Kong Sandra, u soitan u 
la banbeifi ia ka ling jong phi, u la lute ia ka spah, ia ka jingkoit 
jingkhiah, ia ka jingsuk bad lada phim phai khmat sha U Blei. 
U Soitan un rat jubor wat ia ka jingim. U Jisu U ong ‘U Soitan 
um wan tang ban tuh, hynrei ban lute bad ban pyniap ruh de. 
Hynrei nga nga wan ban ai ka jingim kaba dap kyrhai - Kumba 
u la pynkhiah ia ka briew ba la pang mih snam 12 snem un 
pynkhiah ia i khun jong phi mynta - kumba u la beh noh ia ki 
ksuid na u nong Gadara, un beh noh ia u ksuid tyrut ba la leh 
trai khlieh ha ka jingim jong i khun jong phi.Shisha phi la bakla 
kum ka Khristan, phi dang wad sa ia ki blei ba thala, pan map 
na U Blei - Un pynkhuid ia kata baroh da ka snam u khun jong 
U. Lada phi ngeit ym don jingeh. Ka kambah kan jia mynta 
mynta hi; ong u bah Jongni. 

Ka kong Sandra, ka la noh liaw la ka khmat, ka la babe ia 
ka jingleh bakla, hynrei yn leh shuh kumno, ka la shah pynshoi 
ha ki paralok jong ka. Bah Jon, nga sngewsih bad babe ia la 
ka jingim, shisha kine ki paralok jong nga, wat la ki long 
Khristan ruh ki pynshoi pynban ia nga ban phah knia, tharai 
kito ki briew kiba leh shilynter ialade, nga la bakla shaba palat, 
mynta te ngan thngat thngaw noh bad ngan ym leh shuh; ong 
ka kong Sandra. 

U Bah Jon & u bah Wes ki la pynlong jingdwai na ka bynta 
kata ka khynnah, bad haba ki la buh kti bad duwai kynsan 

kynsan kata ka khynnah ka la kylla matlieh bad syngkhor 
kumba set mynsiem khlem tip briew shuh. U Bah Jon bad u 
bah Wes ki la dumok ha ka Kyrteng U Jisu. Kane ka khynnah 
ka la pyrta kynsan - Ani waw, Ani waw u ksuid! u ksuid! rap! 
rap! bad u bah Jon u dang pynjam ia ka jingduwai. Kynsan 
kynsan shu ioh sngew ia ka jingsawa ba khih lutka sad baroh 
kawei kumba par mano re mano. Bad ka khynnah ka la pyrta 
peit! peit! u tei! u tei! u bseifl iong u la phet shabar, kren ruma 
ka khynnah. Kane ka khynnah kam pat kyndit bynriew bad ki 
la pynthiah noh. U bah Wes bad i bah Jon ki la shong kai 
shipor, ki la mut ban leit noh sha ka jingiaseng ialap, hynrei 
namar ba kyrpad eh ka kong Sandra ki la dih sha shuwa bad 
tang mar iadep dih sha, ki la leit noh sha i'ing i bah Aibor Chyne. 

U Bah Wes u la hellow testing ia ka mike, bad tang shu ioh 
sngew ia ka jingsawa ki la sdang mareh sha madan bad kata 
ka miet ka long ka miet kaba khadduh. Ki briew ruh ki bun bha 
bad ki kwah ban ioh sngpw ia ka jingialap i bah Joni namar ki 
sngewbang palat ia ka ryndang jong u. U bah Wes u la rwai ia 
ka jingrwai ‘Lano lok baieit’. 

1. Lano lok baieit ngin ioh poi 
Ha ri jingkular, 

Jisu U ap ia ngi hangta; 

Da jingkmen bad jingshadkmen ngin 
Ioh rung baroh phar, 

Hangta ha Kanan ri ba bha. 

Khoros : 


Ki b'la siewspah jong U Trai, 

Da ki jingtem bad jingrwai, 

Ha ki surok ba phyrnai 
laid kynhun kum ki shipai; 

Katba ki nang iaid ki rwai, 

Ki nang bud ia la U Trai, 

Ki iaroh jam Halleluia. 

2. Ah ban rung ha ki ling paki 
Ba U la pynkhreh, 

Shatei shaneng sha khlieh ki khlur; 

Ha ka hima bakhuid jong U 
Junom ngin shong neh, 

Sawdong ki tuid ki um ba sngur. 

Bad u bah Jon shuwa ba un ialap u la rwai biang ia 
jingrwai, ‘U la rah ia nga na ka pung ktieh ahor’ 

1. Ha lynti jong ka pop shisien nga la sakma, 

Da jingkhuslai bad sngewsih b’la ban khia; 

Ki lok ba ju ieij ki pynjynjar ia nga , 

Tad da Jisu wan ban rah kum ia nga. 

Khoros : U la rah ia nga na ka pung ktieh ahor, 

Lynti khim ngan iaid tang bad U man ka por: 
U la rah ia nga haduh ka jaka bneng, 
Mynsiem U pynshlei kyrhai da jingkmen. 

2. La ka ling nga la tei halor u shyiap ba rkhiang, 

La nusib jot katba long nga sngewbiang; 

Suidtan u la ong. ‘men da iap da shisha, 

0, Jisu U wan ban rah kum ia nga I 



3. Nga la iaid lynti bneng, ka mynsiem dap jingrwai, 

Pop ki la duh jingiaidwir ruh la wai; 

Da snam U Jisu la pynkhuid phar ia nga, 
laroh ia U Trai I U la rah ia nga. 

U bah Joni u la sdang ban ialap da kaba shim na ka 
dkhot ‘La buh ia u briew ban iap shisien bad hadien ka wan 
ka jingbishar’. 

U briew u long u jingthaw ba ha khlieh tam eh jong U Blei, 
U im suk ha ka kper Eden - haba u briew u la shah pynshoi ha 
u soitan - bad bam ia u soh adong u la leh pop pyrshah ia U 
Blei - ka bainong jong ka pop long ka jingiap - u soitan u la 
synshar halor u bynriew - baroh ki laleh pop. Ki la duh lehnohei 
ia ka burom jong U Blei - Ki la sakma kum ki langbrot khlem 
nongsharai - khlem Blei ha ka pyrthei. Hynrei U Khrist U la 
wan long u nongap langbrot babha - u nongpynim ka pyrthei. 
U kpu ba la wan hiar na bneng. 

U briew ha kawei ka sngi un hap ban ai jingkheifl ha khmat 
jong U Blei la bha la sniew. Sa tang katto katne por ngan leit 
noh sha ka ri ba ngan ym wan phai shuh, ong u Job. Yn sa 
thew ha ka tarajur hok U Blei - bad hangta yn shem ia phi 
kumno phi long - Ym lah ban buhrieh ha khmat jong U Blei. 
Ha khmih nga wan kloi bad ka nong ka don lem bad nga ban 
ai nong ha uwei pa uwei na phi kat kum ka jingleh jong phi la 
bha la sniew. 

Ynda lakut kajingialap, u Bah Jon u la khot ia ki briew ban 
wan sha khmat ban iasuk bad U Blei. Wan phi kiba thait bad 

ba khia ka jingkit - Wan kum ba phi long. U la rwai ia ka jingrwai 
‘Thewkhmihladuna’. 

1. La thew ha tarajur hok U Blei, 

La shem jingim pop phi im; 

La duna, hato kumno phin leh? 

Thew da ktien U Blei ba im. 

Khoros : Thew, khmih la duna! 

Thew, khmih la duna! 

Yn kyntait noh ha khyrdop bneng. 

2. A ka jingkthang bad ka jinglanot, 

Phin sngew ki Ktien sngewshyrkhei; 

“ La thew bad lashem ba la duna; 

“ Ym don shuh jingaiei. ” 

U paidbah u ba bun hangta u la sngew shyrkhei haduh 
katta katta shaphang ka sngi bishar ba khadduh jong U Blei. 
Haba u bah Jon u la khot ia ki briew, bun bah ki kwah ban 
wan hynrei ka eh haduh katta katta ban ieng bad ban wan. 
Ah! kaba khim kata ka khyrdop, ah! kaba wit ruh kata ka lynti 
kaba lam sha ka ban im! ah! ki long khyndiat ruh kiba shem ia 
kata. Wat la katta ruh don hi katto katne kiba la wan ban pdiang 
ia U Jisu bad ia ka jingngeit bathymmai. Kine te ki la wan 
ryngkat ki ummat bad dohnud ba la Iwet namar ki la sngewthuh 
ba ki long ki nongpop ha khmat U Blei. 

Ynda la wai ka jingiaseng u bah Wes bad u bah Jon ki la 
leit phai sha Ting u bah Aibor Chyne da ka sngew kmen. Ki la 
ia kren shaphang ka jingtrei ba khraw u mynsiem jong U Blei. 

U bah Joni u la ong, Kumba ka la long ha ki sngi jong ki Apostol 
haba ka balang ka sdang ban ialap kylleng ia ka Gospel U 
Jisu Khrist. Ki la iakynduh ia ki jingeh tang namar ba ki wanrah 
ia ka jinghikai bathymmai, ka jingngeit bathymmai bad ia ka 
jingim bathymmai. Shi lynter ki la shem ia ki jingeh hynrei 
namar ka jingngeit bad ka jingkheinduh jong ki wat iala ka 
jingim ruh, ha kaba khadduh ka balang ka la lah ban saphriang 
sha kylleng ka pyrthei. Kumjuh kane ka long ka jingtynjuh ia 
ka jingngeitjong ngi haduh katno ngi la khein duh na ka bynta 
U Khrist. Bad u bah Wes u la pynbud - Dei hangne kein bah 
Jon ba U Jisu u sa ong ‘ba lada uno uno u mut ban bud nadien 
jong nga, ai un len ialade: 

Kata ka miet ka long ka miet ba khadduh iaki jong u bah 
Joni bad bah Wes ba kin sah ha i'ing i bah Aibor Chyne. U bah 
Aibor u la sngew bynnud katta katta ia kine ki rangbah, ka 
mynsiem jong u ka kyndeh namar jong ki. Ha la ka mynsiem 
u la rai ban bud ia ki jinghikai jong ki namar ki iadei bad iahap 
bha bad ka jingpyrkhat jong u Bah Wes bad bah Joni. 

Bah Wes lano phin wan biang shane ?, ym pat lap ba ioh 
sngew ba phi sah bad ngi, hynrei phi la hap ban leit noh lashai 
ka sngi. Ka mynsiem jong nga ka pang bad ka tmang, marwei 
ngan sah khlem nongshakri, artad ba nga dang shu sdang 
ban long niam Khristan shen, khlait ma phi nangne kumno 
ngan leh, nalor ba dang shu sdang, nangta nga la leh sa da 
kumne, ngan shu shah kren beifi shi lynter. Lada phin wan 
jngoh khah khah ia nga te tip ngan poi sha ei. Bah Wes nga 

da kyrpad ia phi ba wat ym klet ia nga ... ka mynsiem jong nga 
ka lung bad um hin hin, kren tmang mynsiem u Bah Aibor. 

Wat khuslai bad wat duh jingkyrmen; U Blei Un long ryngkat 
bad phi, shisha phi la kheinduh ia la ka jingim, kane ka sien 
jam ba phi la shim ka long kaba U Blei U sngewbha eh. Bah 
Aibor wat sheptieng - Lada phi don ha ka liang U Trai iano 
phin sheptieng, U Trai u long u nongap langbrot jong nga, 
ngan ym kyrduh... La nga iaid lyngba ia ka syrngiew ka jingiap 
ngam sheptieng ... kaba donkam ka long tang ban wan ha 
syndah jong u, ong u bah Joni. 

Hadien ki jingiakren bad ki jingiasyllok ban pynshlur, ban 
pyntngen ia i bah Aibor, kumta ki la iarwai ia ka jmgrwai. Tang 
une 

1. Don ma shisha ba lah iarap, ban sngewthuh dohnud 

jong ngi 

Haba shiaha jingim ki pynmong pynmih snam; 

Uba lah ban sngewlem ia ngi, da jingaieij un theh ha ngi, 

Ki jingkyrkhu kiba dei eh ngi donkam. 

Khoros : Don uwei - tang uwei, 

U Jisu, Jisu kordor tang ma-u; 

Haba jingjynjar jingim, 

Ki tap lup ia mynsiem, 

Bad phi wad u lok ban iarap, tang Une. 

2. Don shisha ba lah iarap haba jingkit ka khia than, 

Bad ngi sngew ngin sa kyllon noh ngim donbor; 

U ban shim ka jingkit na ngi, mynsiem jong ngi ban 

kyrshan 

Un rah ia ngi ha la tyrpeng un ai bor ? 

3. Don ma shisha ba lah iarap haba ka jingkul la jan, 

Ha ka them ba dum ka jingiap un btin hi; 

Ban pynshaika lynti png ngi, jingsheptieng, jingma 

unbeh, 

Ha la i'ing bneng mynsiem jong nga un bah hi ? 

Bad ki la ialeit thiah noh, namar lashai dang step kin sa 
Seit phai noh sha la ki shnong ki shnong ba ki shong. 

LYNNONG-V 

Ki snem 1945 ter ter ki long ki snem jong ki jingkhihwin 
bajur bha ha Kylleng ka pyrthei. Ka ri India jong ngi ka la mad 
1 a ka juh ka jingeh, ka thma bah ba ar ka la khie ha kine ki 
snem, ka jingiakhih laitluid ruh ka jur bha ha kine ki snem. Ki 
hima rit ha ri India (Princely States) ki iakhih khohreh ha kine 
ki snem. 

Ki Syiem Khasi ruh ki la iakhih klumar tik haduh ba kirn lah 
ia sngewthuh shuh para maki, kirn nang shuh ban shim ia ka 
rai na ka bynta ka jingmyntoi ki Khasi, namar la bun eh ki 
nongialam bakhwan myntoi. Ki Syiem Khasi bapli ki dei tang 
ki Syiem bym don jingnang jingstad, hynrei ki la synshar ia ka 
hima da ka jingieit iala ki khun ki hajar, kirn tip ia ka phon ka 
pah, namar ka jingshida jong ki, ki la shu ngat ei ha ka 
shangkawiah jongno re jongno kiba la leh kum ki nongialam 

ba ieit ri, hynrei ha ka jingshisha ki dei tang ki suri kup snieh 
langbrot. 

Ki ’riew rangbah ba paw khmat ki syiem bakham don 
jingnang jingstad ki la iaid kylleng ban iashem, iakynduh bad 
iasyllok ia ki para kur, para rangbah bad ki la pyni la ki jong ki 
jong ki plan, na ka bynta ka lawei jong ka jaidbynriew Khasi. 
Kine ki rangbah ki la Ieit da ka jingshongshit bakhleh bun jait, 
kumno ban pynngeit ia ki paidbah ha ka plan ba shukor jong 
ki. 

Katba u bah Juban u dang shongkai bad la ki paralok ha 
ka kamra shongkai. Ki dang iathuh khana ia ka jinglong jong 
ka sain pyrthei ha ka ri Khasi, ki la iathuh khana ba ki phareng 
.kin sa Ieit phai noh sha la ka ri bad ban ai ia ka jingsynshar 
sha la ki trai ri bad ka jingpynkhreh ka la iaid shait shait. 
Hapdeng ba dang thnam bha bad shongshit kata ka khana. 
Tok, tok ki la ioh sngew ia ka jingtied jingkhang bad u bah 
Juban u la Ieit ban plie. Ade, bah Wallam phi poi shane, Ale, 
seh rung. Ka khana ka dang thnam bha, la wan poi sa ma phi 
te ka la kham bha, namar phi kham ioh jingtip bha, shaphang 
ki jingkylla ka synshar khadar ha kine ki khyndiat sngi, shong 
shong seh bah Wallam la ong, u bah Juban. Sngap seh ka 
jingnang ktien ine i bah Juban, dei hangne kein ba sa ong, 
theh urn ha ka ruh syiar ruh kam lait; ong u bah Wallam. 

Bah Juban kumno phi long? Mynhynne te phi ha Mawkyllut, 
u bah Rosabel bad ki paralok jong u ki la pynlong ia ka 
jingialang paidbah. Ka jingnang ban kren paitbah uto u briew 
te phi, phin ong kein noh, la iathuh u bah Wallam. 

U ong kumno bah Wallam? la kylii u bah Juban. Leit lah 
shano phi ban kynmaw tangba nga iohsngew hana ba ki 
phareng kin sa leit phai noh sha la ka ri bad ia ka jingsynshar 
yn shim hi da ki trai ri. U Bah Rosabel u la ong, ba ka jaid 
bynriew ka dei ban pyrkhat bha. Ka lawei jong ka ri ka shong 
ha ka jingstad ban rai mynta. Tang bakla, ka jaid bynriew baroh 
kawei kan jot thiaw junom. La shai ka sngi kin sa leit sha iew 
Mawkyllut nga u ba bieit te ngam lah sngewthuh, ia ka mynta 
ruh ngam nang batai kumno ban batai te ia ka lashai, sa tang 
U Blei keift, ong u bah Wallam. 

Kata te ngan da leit iew khnang noh phi la shai ka sngi, 
ngan leit sngap kai noh kumno ki rangbah Khasi jong ngi ki 
ong shaphang ka hima jong ki Syiem Khasi. ong u bah Juban. 

Nga te bah Juban kaba nga la peit bha ia ka jinglong ka 
jaid bynriew jong ngi, nga shem ba ka long ka jaid bynriew ka 
bym don la ka nongrim tynrai. Ka jaid bynriew kaba shu shah 
kynting khiew jakai ha kut la ki kam. la ha ka kam hima sima 
ne ha ka niam ka rukom. Ka jaid bynriew ba bam ja khluit. 
Peit kai tang ka jingiadei bad ka jingngeit niam, ki iehnoh ia ka 
niam tynrai bad iabeh ia ka niam thymmai, peit mynta pat haba 
la wan ka niam Khrislan - kata ka niam thymmai, mynta pat ki 
sdang sa kata ka niam bajanai kata ka niam Pentecost hyndai, 
phin sngap iano, phin ngeit ia kano. Mynta ha ka niam aiu aiu 
ruh la mih sa tang ki nongialam ba bakla, ki nongialam ba 
matlah, kita ki suri kup snieh langbrot. Ha ha ka jingiadei bad 
ka sain hima ki tymmen Khasi mynta lei lei yn nai ia ong shuh, 
ki Syiem Khasi ba bieit jong ngi kin sa shah shet shukor, bad 

tang shisien jam lada ki bakla, kin sngewsih sah shi rta. u ong 
u bah Wallam. Baroh baroh ki la peit sha u bah Wallam bad 
sngap ia ki niajongu. 

U bah Juban u la khie dang step bad ynda u la dep bam 
dep dih u la leit sha lew Makyllut. Ha kata ka sngi ka lew ka 
heh bha namar ki la bna ba un wan u bah Rosabel ryngkat ki 
paralok jong u. U bah Juban u la iakynduh bun ki paralok ha 
kata ka sngi. U paidbah u la khap ngiah ngain harud ka madan 
iew Mawkyllut. Na jrong jong ka barynda; u bah Rosabel u la 
khot ia u paid nongwan iew, nongshong iew ban wan sha ka 
jingialang paidbah namar ka long ka ba donkam, kaba ktah ia 
ka iap ka im jong ka jaid bynriew shirta. 

“Ko para ri, ko paid nongshong shnong ka ri Khasi, ka n U 
Hynniew Trep Hyrniew Skum, ka ri Umsnam u Kfii u Kpa ka 
la dei mynta ban pyrkhat bha. Ngi don mynta ha ka madan 
thma jong ka jingialeh, ka madan thma jong ka jingrai, tang 
tiak lada ngi bakla ka lawei ka ri Khasi kan jah rngai bad u 
khun Khasi khara, u khun ka Blei ba la wan hiar na u lum 
sohpet bneng un ym don jaka ha la ka ri bad un shong die 
shana sharud nalla. Ka Sorkar phareng kan leit phai noh sha 
la ka ri bad kan aiti noh ia ka jingsynshar sha la ki trai ri ha 
kine hi ki khyndiat sngi. Namar kata ngi kum ki jaid bynriew 
Khasi ngi dei ban iatylli mlon kawei bad ngm dawa la la ka 
hok. Kumba u Kiang Nongbah u la ieng halor ka nongrim jong 
ka jinglaitluid kat haduh ban aiti ia ka jingim namar ka ri, ai 
kata ka mynsiem ieit ri kan bsuh ha ngi mynta bad kham khraw 

shuh nangne sha khmat. U Tirot Sing ruh u la iap hapoh byndi 
namar ka jingieit eh ia la ka n. Lada u Kiang Nongbah bad u 
Tirot Sing ki la knia ia la ka jingim namar la ka ri balei ma ngi 
ngim lah? Baroh ki Syiem Khasi ki dei ban ieng tylli lang kawei 
ban dawa la ki jong ki hok. Ki Syiem Khasi kirn dei ki Syiem 
mraw. Don lei lei ki Syiem Khasi kiba long ki syiem Blei. Bad 
balei ngm shu shah pynlong syiem mraw hano hano. 

Para ri, ki phareng kin sa leit noh hano phin aiti ia la ka ri? 
phin bat halade ne phin aiti sha kiwei? Ka ri Khasi jong ngi ka 
pyiar shaduh ki bynta baiar jong ka Sylhet. Shatei pat ka kot 
shaduh ka pyntha ba lar ka wah Brahmaputra. Kane ka ri kam 
dei shuh ka ri ka ba rit. Don bun ki ri barit ha ka pyrthei kiba 
lah ban synshar hi, haba ka ri jong ki ka kham rit bun shah 
ban ia ka ri Khasi, te balei ngi ngim lah. Ka shong eh mynta 
ha k3 [ingiatylii ki Syiem Khasi. Lada ki Syiem Khasi ki iatylli 
ym don jingeh ban leh. Ki syiem ki doloi, bad ki sirdar ki dei 
ban ieng tylli kawei. Lada naduh ki Syiem kmie haduh ki syiem 
raid kin 1a tylli ka ri Khasi jong ngi kan ieng phyrnai bad kane 
ka ri kumba la tip 1a ka kum ka Scotland of the East, kan ieng 
rasong hapdeng pyrthei ban sakhi shisha ba ki la wan hiar 
shisha na U Blei lyr.gba u lum sohpet bneng. Ko ki syiem to 
da kylla thiah kylta dem, loh kumno re kumno phin shu shah 
knieh ei la la u khiew ja bad phin long tang ki Syiem ha ka dur 
bula, ko ki daloi, ki syiem raid, ki sordar raid bad ki rangbah 
nongialam ka ri, ieit ia la ka ri. kiar ia ki nongdie ri, leit suk sha 
la ki shnong. Namar ka ri im sngi bad da kynmaw dngong" 
kren u bah Rosabel sha u paidbah babun. 

Tang shu kut ka jingkren u bah Rosabel, u bah Juban u la 
leit rung dih sha noh sha dukan sha, bad hangta u la ia kynduh 
ia ki paralok ba ju ia khaii lang mynshuwa la bun snem. 

Bah Juban phi wan iew khnang na ka bynta kane ka 
jingialang paidbah mynta ka sngi ne kumno? kylli u paralok 
ong u. 

Hooid kein bah Sun, nga la wan iew tang ban ioh sngew 
kumno kita ki rangbah nongialam jong ngi ki ong ha kane ka 
jingiadei bad kane ka jingkyila kane ka sain pyrthei mynta ha 
kane ka ri Khasi jong ngi, jubab u bah Juban! 

Kane ka jingkyila sorkar, kylla ri kam dei tang hangne ha ri 
Khasi jong ngi, hynrei ha kylleng ka pyrthei bad mynta ki ri ha 
ka pyrthei ba la synshar da ka sorkar Bilat kan pyllait noh. Ka 
jingiakhih mynta ka jur bha, ka jingiasiat ka jingiapyniap bad 
sa ki thma ha kylleng ka pyrthei lano kein kane kan kut. 
Hangne ha ri Khasi te yn long aiu ban ianujor bad ki jingjia ha 
kiwei ki ri, kane ka ri Khasi jongngi lei lei ka suk jai jai kein. 
Hynrei ynda la jai jai than kumne tip ka ban poi sha ka ruh. Ki 
briew jong ngi ki long kiba khwan myntoi tang ialade kirn 
pyrkhat ia ka jaidbynriew. Ki pyrkhat kliaw tang ia ka burom 
bad tang kumno ban ioh shong shuki. Kam pher wat ban byndi 
ia ka ri tang la ioh shong shuki ialade, ngeit ne phim ngeit ia 
nga, phin sa ioh, ia ki jingshisha - mynta i kumba ki bha, ki 
kren riewblei katta, ki kren riew ieit ri palat ban ia u Tirot Sing 
hynrei phin shem ba ha kaba khadduh hi kine ki nongialam 
jong ngi kin bret ia ki Syiem Khasi sha ka Png byndi. Bad 

hangta ki Syiem Khasi kin sa shah set byndi noh shirta, kin 
nym lah ban khie khlieh shuh lano lano ruh, bad kin sah sa 
tang ki jingkynmaw, kham palat ban ia ki jiw hyndai ba ki shong 
mraw ha Babylon, kin iam katno katno ruh ym don ba sngap. 
Ki Jiw te hadien ki dang lait na ka jmglong mraw hynrei ki 
Syiem Khasi bad ka jaid bynriew Khasi junom junom duh kin 
ym lait shuh”. la kren bynniaw u bah Sun. 

U bah Juban u la ieit phai noh sha shnong bad ha lynti u la 
laid ryngkat bad i bah Wallam, suki jai ki la iaid ryngkat ka 
kren ka khana shaphang kumno kan long iaka ri Khasi jong 
ngi. Bah Wallam ban da sngap da sngap ia ka jingkren i bah 
Rosabel te sngew synei ia ka ri Khasi jong ngi lada ki 
nongialam jong ngi kirn iohi jngai te kan poi sha khlaw, ong u 
bah Juban. 

Ym nang ong shuh phi bah Juban, la shai ruh kan don sa 
ka jingialang ba heh ha Sohra, mynne nga la ioh shithi pynbna 
paidbah. la bah Juban ia Ieit sngap sa kata ka jingialang ha 
Sohra ka ong kumno, iawer u bah Wallam ia u bah Juban. 

Ade! kata te la shu iabeh sa tang ki lad, ka kmie ki khun 
kan sa kynnoh 1a nga u sewbna lad, jubab u bah Juban. 

Shisien lano kam da pher eh, phi bah Juban, kito kiba kham 
don jingnang jingtip lei lei mynta kine ki por te ki da pynlut ia 
ka por tang ha ka lecture. Phin sngap than ia ka kynthei kam 
bha phi, dei ban da don u pud. Shu pyndem than ha ka kynthei; 
hana ki ong dei u henpek, ong u bah Walls™ 


59 



To kata la shai ngi sa iakynduh ha lew bah Sohra, ong u 
bah Juban. 

U bah Shemphang u para khadduh jong u bah Joni Dan u 
nongialap ba pawnam shaphang ka jingngeit thymmai, u la 
wan poi ha iewbah Sohra ryngkat ki riew rangbah kiba ikhain 
bad don ka main nongialam. Ki briew ki tang shu peit ia ka 
rynnieng ryniot ki la shoh biej lypa khlem pat da kren, haba la 
bud bad kyrshan sa ki new rangbah ba la phuh niuhlieh bad 
synlen khlieh lei lei te katba u ong ma u kaba lieh kaba lieti 
kaba long kaba iong. U briew uba la nang la stad bad ka 
phareng lei lei te ynnai ia ong shuh, kaba bun ka por u sah 
ryngkat bad ki phareng. Haba u tang shu kren ban ieng ki 
paidbah ki la khih pynjrong ryngdang kumno ban iohpeit ia u. 
Ka jingithiang ban peit palat ban ia u Eliab u khun u Jesse ba 
la thoh ha ka Bible. 

“Ko ki khun ki hajar jong ka hima Sohra, ka por ka la ih bha 
mynta. Don ka aiom ia kiei kiei baroh, bad ka por iakajingthmu 
baroh hapoh ka bneng, ka por ban kha. bad ka por ban iap, 
ka por ban thung bad ka por ban rat noh ia kaba la thung, ka 
por ban pyniap bad ka por ban pynkhiah, ka por ban pynpra 
noh bad ka por ban tei pat, ka por ban iam bad ka por ban 
rkhie, ka por ban sngewsih bad ka por ban shad, ka por ban 
bret noh ia ki maw, bad ka por ialum tang ia ki maw, ka por 
ban wad, bad ka por ban jah noh, ka por ban ri, bad ka por 
ban bret noh, ka por ban kad, bad ka por ban suh, ka por ban 
sngap jar, bad ka por ban kren, ka por ban ieit, bad ka por 
ban isih, ka por ban ialeh thma bad ka por ban iasuk. 

Ko rangbah nongialam shnong lalam thaw, ko phi ki syiem 
ki nongsynshar to tip mynta ka rai ka shong haphi.Ki phareng 
ki la synshar ia ka Ri Khasi la bun phew snem bad mynta kin 
leit noh. Hooid ki dang kwah ban sah ha kine ki rilum jong ngi 
tangba kata ka shong ha phi, lada phi dang don kam ia ki ba 
kin dangsah, lada phim donkam shuh kin sah leh aiu ha ka ri 
jong ki briew. Ki syiem bad ki Sultan sha ri dkhar te ki la iatylli 
lang kawei haka kyrteng jong ka ri Bharat bad mynta ki kwah 
la ki Syiem Khasi ban iasoh lang hangta. Para n namar kata 
shaei ngin phet, sha kaba ki paidbah ki noh shata ngi dei ban 
lanoh baroh baroh, shata shaba u paidbah u leit lang shata 
kein ngin ia tuid lang'. 

Ko para ri namar kata to da pyrkhat bha, tang shu bakla 
ka ja'dbynriew Khasi kan jah na sla pyrthei. Nga te nga ieit 
katta katta ia ka Ri Khasi, namar kata nga la leh noh ia ki kam 
baroh bad mynta nga pynshitom ialade tang na ka bynta jong 
phi bad na ka bynta ka lawei jong ka ri. 

Para ri mynta ka Bharat ka la khot sngewbha ia ngi ban 
wan iasoh hima, kata ka dangbha eh ia ngi. Ngim dei ban 
pynslem, ngim dei ban sngap la ki balia siangsdieh kiba wan 
pynbieit iaphi lada phi kohnguh 1a nga ka ri Khasi kan bha.Ngin 
dawa kein la ki hok, la ki riti ki dustur ba kirn dei ban ktah, ki 
Syiem kin sah hi ki Syiem, ki sordar, kin sah ki sordar, ki 
Wahdedar kin sah hi ki Wahdedar bad ngin dawa la ka Dorbar 
ki Khasi rit paid ban buh pynkyrpang da ka Ain ia ka jaid 
bynriew Khasi. Yn leh aiu haba kumta, phim duh ei ei, ka jaka 

ka dei ka jong phi, ka khlaw ka dei ka jong phi, ka khyndew ka 
shyiap ka dei ka jong phi, baroh kiba dei ki jong phi, kin sah ki 
jong phi, baroh kiba dei ki jong ki Syiem kin sah ki jong ki 
Syiem, bad kaba dei ka jong ka hima kin sah ki jong ka hima. 
Ka Sorkar Bharat kan leh kumta ia ki Syiem Khasi. Lada mynta 
ka dangkhot ieit ia phi wat pyn eh la ki dohnud, ioh ynda ka la 
pynskhem la ka hima kan wan hiar iaphi da ka thma. Ko ki 
Syiem Khasi da pyrkhat bha. 

Hangno phin buhrieh ialade lada phim Ieit bad ka Bharat, 
ei ei ngim don, ei ei ngim nang. Tang shu la Ieit ki phareng 
lada phi ong ban shu sah kumne, hangta lei la kum ba ong U 
Aesop ‘Na ka narsdieh sha ka ding syndon puk’. Nga te nga 
da khroh da kjor iaphi, peit la ki khrnat sha Delhi kaba sniew 
kan ym jia ia phi. Lada phi tang shu ngeit kiei kiei kiba bha 
phin ioh pdiang beit. Ha kine ki sngi nga hap ban Ieit kylleng 
kylleng ban iathuh ia ka jingshisha bad kiba bha suda sha ki 
syiem, ki daloi bad ki Paidbah ka ri Khasi ba kin shim ia ka 
jingrai kaba don ka dor shirta - u Paidbah! u Paidbah! ha ka 
them ka jingrai (Multitudes! multitudes! in the valley of 
decision). Khublei paidbah baroh! pynkut ka jingkren paidbah 
u bah Shemphang. 

U paidbah u la sdang ban khih bad pra wui-ly-wui la kum u 
Iwai ba dang shu shah khlong ha u phyllat bad ki la sdang 
ban khohreh noh sa ka siew ka tda namar ka por ban Ieit phai 
sha la ki shnong ka la sdang dier. U Bah Juban ruh u la 
iakynduh biang ia u bah Wallam bad ki la ia Ieit ryngkat sha 

shnong namar ki dei na ka juh ka thain. U Bah Juban lak u la 
shu thied kyrkieh shisleit u pu thiang ban ioh ai meng ia ki 
khun haling. Ha lynti u bah Juban u la ong. Ade, ban sngap ia 
kine ki nongkren paidbah te shu sep ei phi ngi ki rit ki ria, haba 
sngap ia u bah Rosabel ruh shu sngew dei hi, haba sngap ia 
ka jingkren i bah Shemphang lei lei ladei ban leh noh mynta 
mynta. Dei hangne U Jisu U ong ia u Judas, 7a kaei kaba me 
mut ban leh, leh noh mynta’. Ki jaid Khasi te ha ka jingialam u 
bah Shemphang kin shu iabud ruma kum ki ’langjliah mluh. 
Ka sah sa ka jingpyrkhat babha kine ki nongialam. Hynrei ia u 
paidbah Khasi te ka shong ha u bah Shemphang lada u ialam 
sha krem ruh km bud lut baroh. Tip kine ki nong kren paidbah 
ki ioh bor na U Blei ne na u ksuid, ym lah tip shuh kumno sha 
ki lah ban kren katto katto - ong u bah Juban. 

Kine ki khynnah leit skul mynta te pher phi tang ka rukom 
kren. U bah Shemphang lei lei te u wan na ka Ting ba pnah 
thylliej. U bah Jom u hynmen rangbah jong u bah Shemphang 
ruh, ki ong hana ka jingstad, ka jingpnah ban kren paidbah, 
Bad u la kylla long u nongialam niam ba pawnam, u dei ma u 
kein u ba sdang nyngkong ia ka jingialap niam laitluid thymmai, 
ki ong haba u la kren ma u, bad ialap shitrhem bad khroh ia ki 
briew ba kin kylla kaba mut te ki da iam ki da kyang hu! hu!. 
Ba u la tymmen mynta hynrei lada un dang khlain, lada un 
kren sa ma u lei lei te ki briew kin shu tuid sha u bah 
Shemphang, ong u bah Wallam. 


63 



LYNNONG - VI 

U bah Rosabel, u la leit sha thain sep ngi jong ka ri Khasi 
namar u la ioh jingkhot na u Rangdajied ba un sngewbha ban 
wan sha iew Mawsmai namar u la pynbeit ka jingialang bah 
ha ka madan Tiehjyrteh. Ki paidbah na kylleng ki dong ki wan, 
artad namar ka dei ka iewbah Mawsmai. U bah Rosabel 
ryngkat ki paralok u la leit sha kane ka shnong kaba la slem 
bah urn ju ioh lad shuh ban poi sha kine ki thain. 

Tang shu ia kynduh ia u bah Rosabel, u bah Rangdajied u 
la kmen eh namar u la ithuh bad long paralok ha ki por ba u 
wan skul sha Shillong. Bah Ro, nga la peit ia phi naduh mynne 
mynstep, nga dang khuslai ioh phim wan, te ngan hap kren 
marwei bad kumno ki briew kin ong ia nga. Phi tip kine ki por 
ki dei ki por iaknroh briew, iakhroh rangbah iakhroh syiem. 
Marwei ban ieng te la bha eh ka nia ruh ki artatien haba kham 
iadon ki rangbah te kham shngain, ki briew ruh ki kham i 
shaniah, ong u Rangdajied. 

U Bah Rosabel bad u bah Rangdajied namarba ka por ka 
lyngkot ryngkat bad ki paralok jong u, ki la ia leit dih sha. Bad 
tang shu dep dih sha beit beit u bah Rangdajied u la ialam 
sha ka rynsan ba la pynbeit ban kren paidbah. U bah 
Rangdajied u ia pdiang sngewbha ia u paidbah bad nangta u 
la aiti sha u bah Rosabel ban ai ia ka jingkren paidbah. 

Ka jingkhublei bad ka jingsngewnguh ia phi ki paidbah 
baroh, ba phi la pyllait por khnang ban wan sha kane ka 
jingialang. Para ri, nga ngeit phi la tip bha, ba ka jinglong 

jingman ka sain hima ha kine ki por mynta. Ka sorkar phareng 
kan sa aiti noh ia ka jingsynshar sha la ki trai ri bad mynta ki 
paidbah ka ri Khasi ki dei ban pyrkhat bha mynta, ka jingrai 
ka long ka jong phi, kumno phin leh. Ngi long ka jaid bynriew 
ba kyrpang naduh hyndai, ngi wan hiar sha kine ki lum lyngba 
ka jingjingkieng ksiar na u lum Sohpetbneng. Ngi kyrpang katta 
katta, ngi pher na kiwei pat ki briew nadong shadong, naduh 
ka rukom im haduh ka jmgngeit, ngi da pher baklybak. U Blei 
u la pynkyrpang, balei kein ngi da lade ngi kwah ban iakhleh 
khaw lang. U Blei U la wan rah khnang ia ngi shaduh kine ki 
lum na kata ka ri ba ki kmie ki kpa tymmen jong ngi ki la iaid 
khatarsnem lynti. Kane ka dei ka ri umsnam u Khi u Kpa. 

Para ri to ngm pynsah kyrpang la ka bad burom ia la ki 
longsnuwa. Ngin synshar hi iala ka ri, lada ki khi jong ngi ki 
iah ban synshar bad ka jaid bynriew ka sah haduh mynta, 
balei ngi ngim Iah? Donkam ka jingtrei shitom - don bun ruh ki 
ri ka pyrthei kiba kloi ban iarap lada ngi donkam ia ki. Ko ki 
paidbah, ko ki sordar, ki nongialam, ki nongsynshar shnong. 
Ko phi ki Syiem ka hima Khasi lada phi kum ki Syiem phi iatylli 
kawei ym don kaei kaei kaba Iah ban taleh pyrshah. Ngi dei 
ban pyrkhat kumno ban thaw la ka jong ka Dorbar hima ki 
Syiem Khasi. Bad ki khlieh nongsynshar kin long dkhot hangta. 

Peit ho para ha kine ki sngi kin sa wan pat ki rangbah kiba 
wan ha ka dur kum ki suri kup snieh langbrot, kin wan ban 
khroh ban kjor ia phi bad kin lalam ia phi sha ka thliew jingtep. 
Lada phi tang shu ngeit ia ki te phin ym Iah shuh ban lait. Para 

ri katno nga ieit ia phi, nga sngewkhia namar la ka ri, ka spah 
bad ka burom kam don dor ia nga, hynrei nga kwah eh ia phi 
ban ialam sha ka jinglait luid ba shisha bad kaba phin ym 
babe shuh shirta. Lada nga kren katno katno lada nga khlem 
don ka jingieit iaphi bad ia la ka ri, ka shu long tang ka wiang 
rnong kaba riew shaw. 

Phi ki paidbah, phi ki syiem ne ki Syiem khynnah, phi ki 
nongialam, phi ki khynnah skul ba la pule, Ieit sha la Ting sha 
la shnong, da shong pyrkhat, da duwai ha U Blei Trai Kynrad 
u nongbuh, nongthaw u nongpynlong, nongpynman, U Blei 
na jrong na tbian, Uba lah uba iai, un ialam lynti ia phi bad 
phin shem ia ka jingsuk ka mynsiem . Rai na ka bynta ka lawei 
ym na ka bynta ialade. Paidbah Ieit suk, ngin sa iashem pat! 
Kren pynkut u bah Rosabel. 

Hadien kajingkren u bah Rosabel, u bah Rangdajied u la 
kren pynbud ban nang pynskhem shuh shuh ia kaei kaba u 
bah Rosabel u lakren. 

‘Para lok parajor, para kha para mer bad ki para hima kiba 
la wan khnang sha kane ka jingialang. Kane ka jingialang ka 
long ka ban sah nam ha ka histori jong ka jaid bynriew Khasi, 
Katne u paidbah phi la ia wan bad ngeit ba ka Ktien ba phi la 
ioh sngew kan ym Ieit phai thyili. Wat tieng hynrei long shlur, 
ngim kwah ba ka jaid bynriew kan iap, hato phi kwah ba ki 
khun jong phi kin long mraw ha la ka ri? Ym shym la kha ia ngi 
ban long mraw hano hano, hynrei ban synshar ia la ka ri. Ki 
Syiem kim dei ban tieng, kim dei ban sngewthuh bakla, ngin 

synshar hi. Ka hima kan sah ka jong phi, ym don mano mano 
ban knieh, hynrei don kam tang ka jingiatylli, ngin thaw la ka 
Dorbar ki khlieh nongsynshar bad hangta ngin synshar ia la 
ka ri. Ngi biang na dong shadong, ngi kyrpang na kiwei ki jaid 
bynriew, ka dustur jong ngi ka pher na kiwei pat. Kumba u 
khnai um lah ban ia imlang bad ki jakoid, kumta ka jaid bynriew 
jong ngi kam lah ban ia im lang bad kiwei pat ki jaid bynriew 
shabar na ka ri Khasi. Uno uno u ba iawer iaphi ban iasnoh 
bad kano kano ka jaid bynriew kaba pher na ka jaid bynriew 
khasi u la bakla. U kwah ban shet shukor ia phi, u dei u khwan 
myntoi, u nongdie ri, bad u kham sniew ban ia u nongshun shi 
sngi. Kynmaw ba phi tang shu ngeit ha u phi la iap lypa bad 
ka ri baroh kawei kan kylla nongra. 

Nga te nga ieit katta katta ia kane ka ri, nga kwah ban leh 
bha ia ka, nga la khein synrum ia ka jingim wat ban iap namar 
ka ri. U Kiang Nongbah u la shah phasi, u Tirot Sing u la iap 
ha ka byndi - nga ruh kumjuh ngan leh namar ka ri. Kam myntoi 
ban long Syiem mraw ne Syiem shu thaw. Kam myntoi ban im 
hala ka ri kum ki riphuji (Refugee), Nga ieit ia la ka ri hynrei 
kumno kein ngan leh, Ha la ka mynsiem nga sngew kumba 
kane ka jaid bynriew ka la jied Ipa ia ka jinglong mraw, ka 
mynsiem jong nga ka pisa kum ban sa iap. Lada ki Syiem 
Khasi ki shim ia ka rai kaba bakla, bad ki paidbah Khasi ki ia 
mynjur lang hangta, nga te ngan Ieit noh sha ka ri kaba ngan 
ym wan phai shuh lano lano ruh; kren pynkut u bah Rangdajied 
bad u jaw ummat artad u khlem da lah ban pynkut bha ia ka 

jmgkren namar ka shadem ka tied kumba un bthei u 
klongsnam 

Mar lawai ka jingialang u bah Rangdajied u la lalam noh 1a 
u bah Rosabel bad la ki paralok jong u sha ung bad ki la tabam 
ja da kaba pynstet namar kin leit phai noh sha Shillong U 
Bah Rosabel u la ong ‘Sa pynbeit biang la ka jingialang ha 
kano kano ka jaka kaba kham la poi ki paidbah, ngan sa wan 
biang namar nga sngewkhia ia la ka jaid bynriew, long kumno 
kumno ruh ngan shu pyndep la ka kamram ne phi ong kumno 
bah Rangdajied’ 

Ngan sa pynbeit, Kata kam don jingeh, ka jingeh ka iorg 
ba ki briew kirn treh ban jied ia ka ba bha, ki kham jied 1a kaba 
smew, kata te ngm leh kumno 7 ong u bah Rangdajied Shu 
leh ia kaba donkam, ai kan jia katba jia, ong u bah Rosabel 

U Bah Rosabel u la kiew noh hapoh kali bad katba ka kali 
ka nangiaid nyngkong u la iapur khana 1a ki paralok, hynrei 
suki suki ka sur ka nangrit nangrit bad ka shu |ah noh bad u la 
lohthiah namar ka jingthait palat ka met Ka jingkren paidbah 
kaba pynthait pyntlot la ka met bad u la kyndit ynda poi sha 
upper Shillong Poi ha Shillong ki la 1a leit dih shuwa ha 
Splendid Restaurant bad nangta ki la lapra noh bad u bah 
Rosabel u la leit sha ting u bah Dawanbiang, u paralok ba 
laieit thep mynsiem naduh ba ki sah wai lang ha Shillong U 
Bah Rosabel u la tied la ka jingkhang bad la wan plie uwei u 
khynnah, U bah Rosabel u la rung, Are 1 bah Rosabel, shong 
shong nga la ap 1a phi, nga ruh hynne nga wan na lewdaija 



bad nga la pynkloi ban wan shane namar nga la ioh ia kato ka 
shithi jong phi, ioh kumno phi poi kloi shuwa ma phi, nga la 
shu khohreh bad kyrkieh haduh waw; ong u bah Dawanbiang. 

Nga ruh phi bah Biang nga dang shu poi na lew Mawsmai, 
u paidbah ba bun bah. U bah Rangdajied u samla ba 
pawkhmat bha jong ka thain sepngi, u la pynbeit ia kane ka 
jingialang. Ki briew ki bun, ki sngap bha, tang ba tip kane ka 
jaid bynriew jong ngi ka ban thaw jot, namar lah u nongpynjot 
ban ia u nong pynbha. U bah Rangdajied lei lei ula 1am Ipa na 
ka bynta kane ka jaid bynriew. Imat kan urlong shisha.kata ka 
jingkren u bah Rangdajied, iathuh u bah Rosabel sha u 
Dawanbiang. 

Nga ruh nga la wan sngap ia ka jingkren paidbah ba la 
wan kren da u bah Shemphang bad kiwei kiwei ki rangbah. 
Ha ka kren paidbah te u biang phi u briew hynrei ia ka dohnud 
ba la buhrieh ym lah ban tip, haba la thiang eh ka ktien te 
barabor ka ialam sha kaba sniew, hooid ka sngew ka bha 
mynta, ka sngew ka biang haba batai, ka long hi na ka bynta 
ka jaid bynriew. Hynrei ha kaba kut te kan long kumno. Lait 
na ka ba synshar hi ngam tharai kan bha. Hangno phin shem 
ba u ’panah un sumar bha ia ki khun ruid. Kumno u tnga ka 
Kalikai u shain doh ia i khun ka Kalikai, namar bymdei ka 
khun jong u, bad ka khana kaba sngewsih ka long ba ka Kalikai 
kala noh iap sha ka kshaid ba jylliew bah kaba tip noh mynta 
kum ka Kshaid Noh Kalikai. Ka Ri Khasi jong ngi ruh ha kawei 
ka sngi, u 'Panah Shemphang un sa shet shukor bad pynnoh 



iap ia ka Ri Khasi sha ka riat bah kham khraw ban ia ka Kshaid 
Noh Kalikai, ong u bah Dawanbiang. 

Lashai ka sngi u bah Shemphang un kren ha Madan 
lewrynghep, ka bha phi bah Rosabel yn ialeit lang ban leit 
sngap kaei ka jingthmu ba line u briew u don na ka bynta ka ri 
Khasi, ong u bah Dawanbiang. 

Kaba dei phi bah Biang, nga da kwah eh ban iohsngew 
dalade ban shu ngeit haba iathuh pateng kam da bha - ong 
sa u bah Rosabel. 

LYNNONG-VII 

La shai mynstep u bah Rosabel bad u bah Dawanbiang ki 
la leit sha madan lewrynghep bad por 1 0 baje thik ka jingialang 
ka la sdang. Don bun bah ki rangbah kiba ia bud ia u bah 
Shemphang. Bad u bah Shemphang kynjreng u ieng kum u 
Sier lapalang, u kynrem reng kari ban ialam ia ka ri Khasi sha 
ka ri shong mraw. Katba dang ap ia u paidbah u la iaid bunkam 
sharum shaneng, ryngkat ka handbeg baiong u da rah ha ka 
kti, u da swait ban khublei ia ki briew. 

Ynda haba la biang ka por bad u nongpyniaid ia ka 
jingialang u la sdang bad hadien ba la dep ki jingkren pdiang 
sngewbha u la aiti noh sha u bah Shemphang ban kren. 

“Ko para ri, ka jingkhublei ia phi baroh, ka mynsiem jong 
nga ka pang ha ba nga peit ia ka dur jong phi ha kane ka 
lympung. Phi la leh noh ia ki kam ki jam jong phi, don na pdeng 
jong phi ba la phi la wan na ba jngai, phi la duh ka sngi, phi la 

lut ka pisa, bad haduh katne pleng phi kit khia ia la ka ri. Nga 
ieit katta katta ia la ka ri bad na ka bynta kata kein nga leh 
shitom na ka bynta jong phi, na ka bynta jong nga lei lei ngan 
leh aiu. Hynrei nga pyrkhat eh na ka bynta jong phi, namar 
nga la ieit katta katta ia ka ri. Ha kine ki sngi nga la Ieit kylleng 
ban kren na ka bynta ka lawei jong ka ri, namar kata mynta 
nga la sat ryndang, hynrei na ka bynta la ka ri ngan iai kren 
katba ka sur ka dang mih. 

Para ri nga kwah ban kylli ia phi haba katne u paidbah phi 
la poi ha kane ka madan, kumno phi pyrkhat? Kaei phi kwah? 
bad ka jingkylli kaba khraw eh ba nga buh hapdeng jong phi 
mynta ka long, shano phi thmu ban Ieit? Paidbah phi la dei 
ban da pyrkhat bha katta katta, mynta ka por ka dangbiang, 
katba dang don ba khot wat pynslem, mynta dang don kiba 
dang iai ap ia phi, wat pynslem ioh kumno shu dier ei ka por 
bad ka jingduh nong ka long ka jaidbynriew jong ngi. Nga la 
wan kylleng kylleng bad nga la iawer ia ki Syiem, ki Doloi ki 
Sirdar bad ki khlieh nongsynshar shnong ba kin pyrkhat, kin 
sngap ia kaei kaba nga la batai ngam batai lamler, hynrei nga 
batai ia ka jingshisha - nga da kyrpad ia phi ban ‘shu ngeit te 
kan long bha ia phi’. 

Baroh baroh ki ri, ki hima rit ki hima heh, ki la ia synrop 
lang ban pynkhlain ia ka Bharat. Namar bym don da kawei 
pat ka lad, sngewbha wat kyntait katba ka Bharat ka dang 
khot ieit ia phi. Ngan long u ksiang iaphi, bad nga kular ba 
ngan ialam ia phi lada phi pdiang ia ka jingai jingmut jong nga. 

Wat kyntait la ka jingkhot leit ka Bharat, bad mynta ruh ka 
dang tai khot la phi Ki Syiem kim dei ban khuslai, ka khet 
Syiem kadei hi ka jong phi Ki doloi kim dei ban khuslai, mano 
ban kmeh ta ka shuki jong phi? Ko paidbah wat sheptieng to 
long shlur, namar ka Ain kan ri ta phi, phm loh ka Council la ka 
jong, kane ka dorbar kan lada la ki hok jong phi Kin don ki 
nongmih khmat bad loh shong ha kane ka dorbar Bad ma phi 
u paidbah phinjied la kino ba phi ibit Ka Bharat kan ym mushlia 
ta ka hok ka jong phi.baroh ki jong phi ki dei hi ki jong phi, 
tang ba phin kup lang ha ka shatri long ba heh jong ka Bharat, 
tang kumta ka la biang la phi 

Para ri sa shisien pat nga ong wat tieng, wat phet jngai, 
wan shajan Shaei phin kynnah, lada ka sorkar phareng kan 
tyrwa 1a phi la ka Crown Colony, la ka British Protectorate, 
sha jngai bah phi dei ban phet Phim pat ngiah ban tohi la u 
juh shi u juh, phim jlep ban bam phan shi bam phan, nga te 
nga la ngiah shorn Bun bah ki jingbam phylla, u dai ruh byllai, 
phin shu bam u phan shi phan 9 mad noh sa u dai, kan kham 
bha ka khih ka kamai 

Nga don bun kiei kiei ba ngan kren sha phi hynrei ka por 
kam shah, kumta wat la ka mynsiem ka pluh ka klang, bad ka 
rhem kum ka Iwar ding, ngam banse ban pynkut noh Ha kme 
ki sngi ngan leit sha thaifi sepngi ban lathuh la ki shaphang 
kiei kiei ki ban sajia ha kane ka ri Khasi Nga leit 1a ka ri, nga 
leit 1a phi bad nga kwah 1a phi ban phai khmat sha Delhi Para 
ri to khie leit suk, To u Blei Trai Kynrad Un long ryngkat bad 

phi. Khublei ia phi baroh. Khie leit suk baroh, kren pynwai u 
bah Shemphang. 

U Bah Rosabel bad u bah Dawanbiang ki ia shong kham 
pajih sha kham kyndong, ki la sngap bha dngong bad ki la 
peit bad sngap kai ruh sha u paidbah kumno ki kren, kumno 
ki pynpaw. U bah Rosabel te u la shu lyngngoh ngaift ia ka 
rukom pyrkhat, u bah Shemphang, hangno u pynshong 
nongrim ba u ieit ia ka ri? Baroh arngut ki la kiew noh ha ka 
kali u bah Dawanbiang bad leit phai noh sha Ting ba sah u 
bah Dawanbiang. 

“Mynta ka miet ruh bah Biang ngan hap sah shuwa bad 
phi, nga donkam ban iakynduh ia ki katto katne ki paralok 
kumno ki ong shaphang kane ka sain pyrthei ha kane ka ri 
jong ngi. Mynta janmiet hi ngan thoh shithi noh sha u bah 
Rangdajied ban iathuh ia u ba don bun ki rangbah ki ba 
pyrshah ia ka jingthmu jong ngi. Bah Biang kane ka jaid 
bynriew jong ngi te ym don jingkyrmen shuh, haei ka lawei 
jong ka ngim tip shuh. Sa mih sa ki nongshukor, ki nongdie 
ri, ki nongshet nongphon ia ka jaid bynriew Khasi jong ngi. 
Wat kita ki Syiem ruh katno ngut eh kiba stad kiba 
shemphang, bun bah ki Syiem wat tang ia ka kyrteng la 
jong ban soi ruh kirn da tip bha. Bapli shano kin leit kot bor 
ban pynsngewthuh ia ki shaphang ka jingsniew bad ka 
jingbha na ka bynta ka jaidbynriew. U Bah Shemphang u 
briew ba stad ba la pule kum ma u, u kren kumto, u kwah 
aiu uto u briew? imat dei ka jingkwah burom. Lada u bah 

Shemphang u lah ban pynkohnguh ia ki Syiem Khasi, te 
ka sorkar Bharat katba un ang kan ai. U briew te u briew, 
ha ka burom te la pynmatlah ia ka jingiatiplem baroh. Ki 
Syiem Khasi bapli kin shu bud kum ki matlah. line u dei u 
nongialam ia kiba matlah ne u nongialam bamatlah? U la 
die noh ia la ka ri bad ialam ia ki Syiem Khasi sha ka 
i'ingbyndi. Ka jaid bynriew kan kordit shirta. Mano ban dang 
lah pynllait ia ka? Kata ka Council ba u kular ka long tang 
ka dorbar ki khun khnai. Kein noh phi bah Biang, yn leh 
shuh kumno”, la ong u bah Rosabel. 

U bah Shemphang u la leit sa sha iew Mawsmai ban ialap 
paidbah ha ka madan Tiehjyrteh ka jaka kaba u bah Rosabel 
bad Ranydajied ki la pynlong ia kajingialang paidbah. Mynta 
ka kynti u briew ruh u bun kumjuh kumba ha ka jingialang 
paidbah ba kham mynshuwa. Haba u bah Shemphang u la 
poi sha madan, ki riew rangbah kiba bun ki la wan mareh 
pynstet ban khublei, namar ka jingikhain ka main, kiba shu 
kwah tang ban kynjut kti ruh byllai. Haba u nongpyniaid ia ki 
jingialang u la kren ai khublei ia u paidbah bad kumta u la aiti 
noh sha u bah Shemphang. 

“Para ri ka jingkhublei ia phi baroh - nga la wan beh sha 
kane ka jingialang ba la pynlong khnang. Mynta ka sngi lai 
tylli jingialang nga dei ban poi bad mynta nga la wan khnang 
sha phi. Phi dei ban pyrkhat, shano phin leit nangne. Ki 
phareng ki la leit noh, phi kwah ba ki phareng kin synshar sah 
ia phi. Wat bieij ia ka Crown Colony. Mynta ka la dei ka por 

ban phai sha Delhi, wat ialehkai ia la ka jong ka ri, Nga la wan 
ban kyrpad ia phi.To jied phi ia ka lynti ban iaid, ia ka lynti ba 
im ne ka lynti ban iap, ka rai ka shong ha phi. Lada phi ngeit ia 
nga, nga tyrwa ia ka Bharat, bad ka ngin iashong sah junom 
bad ngin ym iakhlad shuh. Ko ki Syiem, ki Sordar, ki rangbah 
nongsynshar, nga da pynbor ia phi ba phin iaid ia kane ka 
lynti. Phin sah kyrpang, phin synshar hi, ka jingjynjar kan lap 
ia phi. Don ki lok jong nga kiba dang khot ia phi haduh mynta. 
Nga don bun ban kren hynrei ngam banse ban shu pynkut 
kynsan noh namar ka por kam shah. Leit suk para ri, to U Blei 
tin kyrkhu ia phi, kren pynkut noh u bah Shemphang. U da 
mih noh artad na pdeng u paidbah bad beh artad sa kiwei pat 
ki jingialang. 

U bah Rangdajied u la don lang ha kane ka jingialang u da 
sngap bha ia ka jingkren u bah Shemphang. Ha la ka mynsiem 
u da sngewingkhong, urn sngewkwah bam kwah dih shuh. 
Kumba u la ioh pdiang ia ka shithi na u bah Rosabel bad ka la 
long shisha kumta. Shish une u briew, u nongdie ri paka. U 
kwah burom, urn kwah ban trei shitom, u bud tynneng, u bym 
nang ban sdang na lade. Kmen ia ka jong kiwei, die lilam noh 
la ka nongkynti la jong, die ia ki Syiem bapli, tang namar ka 
burom shi sngi. U nongialam bamatlah, u peit hynrei khlem 
iohi, sha Ting byndi u la ialam ia ka jaid bynriew Khasi. Ngan 
leh shuh kumno, ngam don lad shuh, namar ki paidbah ki la 
shah shet shukor, kren bynniaw u bah Rangdajied. 

Ha kaba khadduh ka ri Khasi ka la poi sha kata ka plan 
jong u bah Shemphang. Don katto katne ki Syiem ki bym ia 

mynjur bad ka plan u bah Shemphang, hynrei kumno kin leh 
shuh Kiba bun ki Syiem ki la kohnguh lut, bad kumba la ong 
u bah Shemphang, shakaba u paidbah u noh shata ngin lanoh 
baroh baroh, kumta ka la urlong shisha Ha kaba kut baroh ki 
Syiem Khasi ki la phai la ki khmat sha Delhi, baroh artylli ki 
kti, ki namaste la ka Bharat U bah Shemphang te u la 
nangkiew ha ka nam ka burom ha ka spah ka hajar bad kynjai 
u im suk kum u khun bha sngi ba la wan kha kyrpang sha ka 
pyrthei 

Hynrei u Rangdajied te ha kane ka jingshah kyntait u la 
diaw haduh katta katta, u la pang ka mynsiem bad ka dohnud 
ka la Iwet bad ym dawai ban danglah ban sopspain Khadduh 
u la shim 1a ka rai ban thoh shithi khadduh sha i bah Rosabel 
bad Dawanbiang ki paralok kiba leit eh 

Dated, Kshaidthum 
The Mynta, Mynnor, Lashai 


Bah Rosabel, Dawanbiang, 

(Ki paralok ba leit eh) 

Ka shithi kaba khadduh kaba phi lah ban loh pule na ka kti 
ka jong nga, lada long kaba lah ngan jin da la thoh la kane ka 
shithi da ka snam kaba mih bad kynshait na u klong snam 
jong nga, hynrei lada ngan leh kumta lah ne em ba ngan 
pyndep la kine ki kyntien ba ngan thoh 1a kane ka shithi Bad 
kata ruh kan pynmynsaw la ka jingpyrkhat jong phi Bah 
Rosabel bad Dawanbiang, kumno ngan ong pat mynta, sah 

sa tang ki jingjaw ummat bad paitdohnud namar ka ri. Nga te 
ngam sngew myntoi shuh ban im kum u mraw ha la ka ri. Lah 
kaba long mraw ha ri nongwei ne ban leit noh sha kawei ka 
pyrthei. la ka jinglaitluid ba nga ju ioh, nga la duh noh. Wat la 
ki kular ba ei ei phin ym duh, hynrei ha nga ngam iohi ba kan 
long kumta. 

Paralok baieit, nga pyntikna ia phi ba ngan ym lah iakynduh 
shuh bad phi bad ngan hap phet pukir noh sha kawei pat ka 
ri. la nga phin ym iohi shuh lano lano ruh. Ka por kan sakhi ia 
phi ba kan long kumta shisha. 

Da ka dohnud ba la pait, 

Khublei paralok. 

Sd/- Rangdajied. 

LYNNONG - VIII 

Ki Syiem Khasi ki la buaid kynja ha kine ki khyndiat snem, 
bad ka khlieh jong ki ka shu king ngeng ngeng khlem da shait 
bha shuh. Kumjuh ki khun ki hajar jong ki 30 Syiem ki la ioh 
jingpang malaria, pangmat, pang shini. Shu ngai ngai bad 
sngewtynnad tang ban thad sngi mynstep, mynsngi pat ki 
shong rieh tngen ha ki syrngiew dieng. Haba mynmiet pat 
sawdong ka lyngwiar dpei lap miet ka dih ’iad urn. Kaba kum 
kane ka jingim ki la im ha ka jingkynoi jong ka Bharat bad 
kynjai ki im kyrhai ka bam ka dih byllai. 

Ka Assam ka long ka jylla ba la ithuh da ka Bharat bad ka 
ri Khasi ka la sngewtynnad ban bam jalbi lang ryngkat ki 
akhomia. 

Ha kawei ka janmiet katba u bah Horing u dang leit donkam 
ha kawei ka office Income Tax Uwei u officer u la ong la u bah 
Horing, Bah, ma phi nang Assamese ' 7 Em la jubab u bah 
Horing Kata ma phi pule noh ktien Assamese, baroh office, 
Assamese la donkam, lathuh u officer Income Tax 

Poi ha nng u bah Horing u dang lakren kai bad ki paralok 
Mynta te ki Khasi km jah kwah, kin hap pule ABK - Assamese 
Hangne keifi ba la kmen eh la ka jong ki briew, isih la ka la 
jong ‘Ka jaidbynriew kaba thaw shongmraw shirta, ka long 
kumne’, ong u bah Horing Tang hadieng shiphang la lohsngew 
ta ka sur ba ki briew ki kren na shabar U bah Horing u la mih 
sha baranda bad u la lohi ba sawngut ki rangbah ki la wan 
bad ynda poi hajan u la shem ba ki dei pynban ki paralok jong 
u Phi wan shaei kumne khrui khrui tang ki rangkhatarbor 
suda ? Phi la wan mih ha ka por ba don kam eh, nga nang 
pyrkhat ban phah wad la phi donbok phi la wan poi ha ka por 
ba biang, ong u bah Horing 

Ngi ki khun kha donbok, kat sha ba leit shu donbok lynter, 
phi ruh donbok, ngi ruh donbok, la donbok lang kein, ong u 
bah Mihsngi, u paralok ba laieit eh u bah Horing 

Rung seh bah Mihsngi, kito ha nng ruh ki don ki paralok 
jong nga, la wan sa ma phi la nang kham biang ka khana ong, 
u bah Horing Ki Contractor te kiba bun paralok mo ong u bah 
Mihsngi Ka bha kein ban bun paralok, kaba smew dei kane 
ka bun lok, ne phi ong kumno bah Mihsngi 

Bad ha ka kamra u bah Horing khrui mi rui la ialang ki 
rangbah, kiba heh nia heh jutang suda. Bad u bah Horing u la 
sdang ban kren, “Ei bah Mihsngi phi ioh jingtip ba mynta ngi ki 
Khasi ngin hap ban ia kylla akhomia. Shisien ba la bakla naduh 
na sdang phim lah leh ei ei shuh. Ka Ri Khasi ka ioh tang ia ki 
nongialam ba matlah ia ka jaidbynriew, ki nongialam ba iohi 
tang ialade, ne kumno Bah Mihsngi phi ong - kylli u bah Horing. 

“Ym slem, ki Khasi kin sa iakhih ban lait noh na ka sorkar 
Assam, nga sngew lynngoh phi, kumno ngi ki jaid bynriew 
Khasi, ngin ia imlang bad ki dkhar. Tang ka ktien, ngim 
sngewthuh, ka dustur ruh ka pher bak ly bak, na Mihngi shaduh 
Sepngi. Tang ba kane ka la dei ka jingbakla ki nongialam jong 
ngi naduh mynshuwa. Ki la peit na ka bynta ialade, bad mynta 
ka jingeh ka la hap ha ngi. Ka jingim bad ka jingiap ka jaid 
bynriew kashong eh ha ka jingstad bad iohijngai ki nongialam. 
Kh!em ka jingithuh paw, ka jaidbynriew ka iap. Mynta sa tang 
ka jingiakhih shi iakhih kaba khlem kut shuh bad ka bym don 
jingmyntoi ei ei ia ka ri, shu duh ei ki mynsiem briew. Tangba 
kata ka kyntien ka ri umsnam ki kni ki kpa, ka la suhthied ha 
ngi. Kumta ka jaid bynriew jong ngi kan ym lait na kata. Nga 
iohsngew ki rangbah nongialam jong ngi ki la pynkhreh bad 
nga ruh ngam banse ban kyrshan ia kane ka jingiakhih namar 
ym don lad shuh ban leh da kumwei pat. Katba nang im ha 
pyrthei ngin iai ialeh - lada la iap te ngi la suk - namar ngim tip 
shuh kaei ka ban jia - ong u bah Mihsngi. 

Lada ngim leh kumta ruh, ngin hap ban nang ABK Akhomia, 
kat ban nang sa ia kata ka Akhomia la wai shuwa ka jingim, 

ong u paralok jong u bah Mihngi. 

Phi ruh kum u rangbah ka dei phi bah Horing ban iarap 
lem ban pynsngewthuh ia ki briew. Artad phi dei u Kontraktor, 
ka pisa ruh phi hap ban iarap, namar ynda la ioh la ka jylla te 
ka jingmyntoi ruh kan bun bha ia phi, phin sa ioh jingtrei bun, 
phin iakynduh tang ki briew lajong, katno ka jingsuk ban iatrei 
kam, la kumno kumno ruh para jaid bynriew ka pher bad ka 
da suk bha katta katta. Nga ruh bah Horing ngan hap leh 
tyngeh bad kheifiduh ia kane ka kam, namar ka jingmyntoi ka 
long ia ki khun jong ngi hadien, kren pynshit u bah Mihsngi. 

Hadien katto katne sngi, la iohi ia ki poster, ha ki kynroh. 
Ka jingialang paidbah! Ka jingialang paidbah! ha Madan 
Student, Shillong ba la tah ha kylleng ki kynroh ka Sor Shillong. 
Ki hand bill ruh ha man ki lad ka sor Shillong la sam da ki 
khynnah samla kynthei shynrang bad ka jing i shongshit kine 
ki khynnah samla, i kum ba ym don kaei kaei kaba lah ban 
khang ia ki. 

U bah Keningstone, u rangbah ba la biang kyrta, u la kwah 
ban iakynduh ia u bah Mihsngi ban iakren shaphang ki kam 
jong ka ri bad donbok u bah Kening u la iakynduh ia u bah 
Horing ha ka Office Income tax. Ka la biang eh ba la ia kynduh 
ia phi mynta. Nga donkam eh ia i bah Mihsngi namar ngi la 
pynbeit jingialang paidbah ha Madan Student lashai ka sngi. 
Sngewbha seh sa pynong lem ma phi para ba iasah lang sha 
ka juh kathain, kyrpad u bah Keningstone ia u bah Horing. To 
kam lei phi ngi para nong Jaiaw tang shibit janmiet la iakynduh. 



Ngan sa leit Khnang sha i'ing jong i, la jubab u bah Horing. 

Hynrei katba u bah Horing u dang wan phai da ka kali, u la 
lohi ia u bah Mihngi ha Motphran bad u la pyrta, Bah Mihsngi! 
Ale hangne khyndiat. Bad u bah Mihsngi u la wan hajan. Kiew 
hapoh kali seh, ialeit shuwa bad nga sha jingkieng Mawlai, 
ngan phah peit shuwa kane ka kali ba leh thut u dynamo, ka 
khlem start bha, ong u bah Horing. 

U Bah Mih u la kiew ha ka kali bad hapoh kali u bah Horing 
u la iathuh ia u. Mynne u bah Kenning u la ong ia nga ban sa 
ong ia phi ban iakynduh khnang ia phi namar ba don jingialang 
lashai ka sngi, iathuh u bah Horing. Hooid, kein lashai lei lei 
ka jingialang kaba heh bha, balei phim tip seh bah Horing, 
Phim iohi ki poster, ba la tah kylleng ka Sor Shillong - la ong u 
bah Mihsngi. 

Ha ka janmiet jong kata ka sngi, la iohsngew ia ka jingtied 
ksing sawdong ka Sor Shillong, ryngkat bad ka sur kynhoi; 
hoi ... hoi ... hoi 2 ... hoi ... hoi ... hoi 2 . Khynriam u Pnar, u Bhoi 
u War, u dei u paid Khasi baiar. Ka dohnud jong ki briew ka 
la sdang khih kyndeh namar ka jingiohsngew ia ka jingsawa 
na la ri. Haaien nangta, la iohsngew sa ka jingpynbna da ka 
mike - lawan! lawan! lawan! sha ka jingialang bah ka ban 
long ha Madan Student, Shillong. Ki khynnah samla kynthei 
shynrang kynhun, kynhun ki ia ia iaid kylleng kylleng ka Sor 
Shillong. 

Katba kata ka jingtied Ksing ka sawa kylleng ki dong ka 
Sor Shillong, u bah Kening, u bah Mihsngi bad shibun ki 

rangbah ki la iashong pyrkhat na ka bynta ka jingialang 
paidbah ha Madan Student. 

Bah Mihsngi, lashai ngi dei ban poi biang por ha Madan 
Student, kum ki riew rangbah ngi dei ban lam ha khmat ha 
khmat. Lashai te ngin ther kut lym kumta ym long shuh; ngi ki 
jaid bynriew Khasi. Haba im ka Ktien ka jaid bynriew ka im, ha 
ba iap ka Ktien ka jaid bynriew ka iap. Ngi la dei ban kyntu 
tyngeh ha la ki dong ki dong ban iamih paidbah, ong u bah 
Kening. 

Ngi ki ’riew rangbah ngi hap ban kheifiduh; shisien haba 
randien ki nongialam, ka kam ka pulom. Lashai te sngew mat 
u paidbah un bun bha, lada la biang sa ki nongkren lei lei ka 
jingialang lashai kan khihwin ir. Hangta te ka Sorkar Ahom 
kan sa sngewthuh. Ngin sa iakynduh biang lashai phi bah 
Kening, ong u bah Mihsngi. 

Shiphew baje pat da dap bha, la sawa sa ka jingpah ki 
horn. Ka jingtied ksing ruh ka la sdang sawa bad u paidbah u 
la sdang khreh mih na la ki tyngkong i'ing ban leit sha ka 
jingialang. 

Tang hadien katto katne por, u paidbah u la dap shoin ia 
ka madan, ki khynnah samla ki la ia iaid sharum shaneng, 
ban pyniaid beit ia ka jingialang. U rangbah nongpyniaid ia ka 
jingialang u la kiew ha ka rynsan. U la kaweh la ka kti sha u 
paidbah, bad ai khublei ia u paidbah uba la pynlait por ban 
wan sha kane ka jingialang bad khlem da pynslem u la aiti 
noh sha u bah Kenning kum u kongsan ban ai ka jingkren. 


82 



‘Para ri, ka jingkhublei ia phi baroh, nga sngew kmen eh 
ba phi la pyllait por ban wan sha kane ka jingialang. Kane ka 
jmgialang mynta ka sngi kan shim ia ka rai, kumno ngin leh 
na ka bynta ka lawei ka Ri jong ngi. Phi tip ne phim pat tip 
kumno ka Ahom Sorkar ka la pyrshang ban shet shukor ia ka 
jaid bynriew jong ngi. Naduh hyndai ngi pher na kiwei ki 
jaidbynriew ha ka pyrthei, ngi kyrpang nadong shadong. 
Hynrei mynta kane ka Ahom Sorkar kan pynkylla akhomia ia 
ngi ki Khasi, ngi dei ki Khasi ba la wan hiar na u 
Lumsohpetbneng, kita ki hynniew trep hynniew skum kiba ba 
la wan hiar da ka hukum u Blei sha kane ka pyrthei, ban wan 
kamai ia ka hok. Hynrei kane ka Sorkar Ahom ka la mut ban 
pyndon kam da ka bor ia ngi ki Khasi ban kren akhomia. Para 
ri namar kata ngi dei ban ialeh pyrshah ia kane ka jingthmu. 
Kane ka long ka jingsdang kaba rit lada ngi ngim salia mynta 
dang sdang hadien lei lei la eh ban bthat ia u kynjri. Para ri 
ngim dei ban tieng ban pynpaw bad dawa ia ka hok, ngim dei 
ban tieng ban pyrshah ia kaba ngim mon. Ka la dei shisha ba 
ki longshuwa jong ngi ki la pyrshah ban iasoh bad ka Bharat, 
namar lada pdiang ia ka policy jong ka akhomia, kata ia ka 
Ktien la jong ngin kyntiat noh, ia ka riti dustur la jong ngin bret 
noh, kan poi ka por ba wat ia ka riam ka beit la jong ngin bret 
noh. Phin sa lyngkhuid nadong shadong. Bad phin iaid lymbuit 
lymbiang, khlem sner khlem thapniang. Ngin khih paidbah ngin 
ialeh pyrshah, ki khein beih ia ki Khasi, ki dang tharai katba 
ong kin ngeit beit, ki da tharai ba ngi dei ka jaid bynriew ba 
jem. Para ri to ngin ieng tylli. Wat ban iap namar ka ri. Mynta 

ngi dei ban dawa noh la ka jylla - ka Hill State na ka bynta 
jong ngi U Khasi ne na ka bynta ki para riewlum kum ma ngi. 
Para ri, tylli ngin ieng namar ka ri. Khublei ia phi baroh - pynkut 
u bah Kening. 

Nalor u bah Kening don sa kiwei kiwei ruh ki rangbah kiba 
la kren ha ka jingialang ban pynshongshit bad khot ia ki 
paidbah ban ialeh pyrshah ia ka Ahom Sorkar. 

Baroh na ki, ki la kren da ka jingshongshit dawa noh la ka 
jong ka Hillstate - Ka jylla ban synshar hi bad hangta ka 
jaidbynriew jong ngi kan im, kan neh kumba la buh da u 
longshuwa, la iai ban da kita ki nongkren ha kata ka jingialang 
paidbah ha Madan Student. 

Ha kata hi ka janmiet u bah Saringham, u la leit sha i'ing u 
bah Horing na ka bynta ki katto katne ki kam. U la tied i'ing 
tok, tok, bad la wan plie da i lok jong i bah Horing. Kong i bah 
Horing i don ha i'ing; kylli i bah Saring. Oh, i leit sha Madan 
Student mynne mynsngi, jubab i lok i bah Horing. Ade, i bah 
Horing i la kwah long politician mo, ong i bah Saringham. Tip 
ngi ki kynthei thait ban ia batai ia ka kam ki rangbah, lada phi 
donkam, apshuwa, kumne hi i lajan wan, ong biang i lok jong 
i bah Horing. 

U bah Saringham, katba u dang shong ban khreh kyllaih 
duma u la iohsngew ia ka jingsawa ba iaid u kynja rangbah, 
khrup, khrup, bad u la tharai ba uta u dei u bah Horing. Tang 
shu rung ha jingkhang, u bah Horing u la iohi ia u bah 
Saringham, u la ong, Ade how, bah Ham phi wan mynta ka 

sngi, nga dang kynmaw kein ia phi, ban pyndep noh ia ka 
kam ba dangsah. Mynta nga dang wan na ka jingialang, de u 
paidbynriew ka jingbun, la khapngiah shoin ka Madan Student. 
Kren paidbah u bah Kening te u biang palat, ka jingialang 
mynne ka la khiuit puk, phi khlem wan jingialang mynne? kylli 
u bah Horing. Em phi, nga iohi keih ia kito ki poster ba tah ha 
kynroh tang ba ngam da pynleit jingmut than, kito ki kam dei 
tang ki politician, ki khwan myntoi, ki Yiew kwah burom, kum 
ngi ka bha shu mmot la ki kam lajong tang ioh bai khaw ei ki 
khun, jubab u bah Saringham. 

Wa! bah Ham oalei phi kren bieit kumta, mynta lei lei ngi la 
dei ban leh tyngeh, hynrei ngin lap, phim tip mynta ka Ahom 
sorkar ka phah kren Akhomia ia ki Khasi, lymda nang Akhomia, 
ym don jaka ia ngi ki Khasi hangno nangno, ong pat u bah 
Horing. 

Tip nga ngam da sngewthuh eh haduh katno ka sniew kata 
ka sorkar Ahom , nga leit donkam ia ki ophisar dkhar, nga kham 
sngowtynnad pynban ia ki, ha ka pariah, ka bha bad ka larap. 
Kine ki Khasi ki leh mot bha, tip ynda la bat u Khasi ia ki kam 
heh, tang ioh rung ha ki kamra jong ki ruh la shitom. Ngi ia 
shongshit synshar hi, lashai ynda shong shuki maki, tang tiak 
tiak ioh shah pyndait ‘hatkeri’. Ki Khasi jong ngi lei lei kiba im 
tang ka ia bishni ha ka bym kwah iarap para Khasi, nga te 
nga ong ka bha ban sah bad ka Ahom sorkar, ong u bah 
Saringham. 

Ade, kata te bah Ham ngan ong shuh kumno, phi ki 
rangbah, phi la sngewthuh, nga te nga ong ba kan bha ban 

dawa noh la ka Hillstate - kajylla la ka jong, ong u bah Horing 

Bah Horing, naduh mynshuwa ruh haba nga sngap 1a ka 
jinglong ki briew jong ngi ki long tang ki nongdie ri, ki 
nognpynjot jaidbynriew bad ki nongshet kylla suda la la ka jait 
ka kynja Nalor u Kiang Nangbah bad u Tirot Sing ym don 
shuh ki Syiem ne ki nongsynshar, ki rangbah nongialam kiba 
leit shisha 1a ka jaidbynriew Baroh kine ki nongialam kiba la 
mih hadien ki long tang ki sun kup smeh langbrot, bad ki 
nongialam ba matlah Mynta kin dawa la ka jong ka State, 
bad ka daw ba kongsan ba ki khih katne katne ym dei namar 
ka n, hynrei ka long na ka bynta ka shuki, wat lada ki la toh la 
ka Hill State ruh kaba smew, bad ka jingjynjar kan nang kham 
khraw Ki Khasi kin duh 1a la ki jaka ki puta, km shah beh kylla 
ha ki khar aiu re Kata ka State suki suki kan nangnt nangrit 
bad ki jaka Khasi ki nang duh suki suki Ngeit ne phim ngeit 
kine ki nongialam kin dei tang ki khleih la thang jwat la bam 
Kim don satia ka jingiohi jngai na ka bynta ka lawei Ki 
nongialam ba don ki khmat hynrei kirn lohi, ki don ki shkor 
hynrei kirn lohsngew, ki don ki kti hynrei kirn treh ban kner 
sha u paidbah wat la phi donkam eh ta ki Ngeit ne phim ngeit 
1a nga kine ki Khasi kiba shong sha ki khappud ki shem ka 
jingsngewsih kthang shilynter hynrei wat la ki kyrpad ym don 
ba sngap Lada kine ki rangbah Khasi kin tang shu loh synshar 
hi bad shong shuki kin lap miet tang ka dih kam bad nang 
sangsot ki kup shiliang bad sem shiliang bapli Shish phm 
ngeit la kine ki nongialam jong ngi te la shu long kumba shet 
ha u dek Tangba yn leh kumno u paidbah Khasi jong ngi u 

shah pynbiej shilynter, hynrei urn sngewthuh, ong u bah 
Saringham. 

Haba peit ia ka histori kane ka jaidbynriew Khasi te ym i 
don jingkyrmen ba kaei kaei kaba bha kan dang wan ha ka. 
na kawei ka por sha kawei ka por, na kawei ka pateng sha 
kawei kawei pat ka pateng, don tang ki dak kiba kdew sha ka 
jingduh jingkyrmen suda. Ym kawei ruh ka sien ba kane ka 
jaidbynriew ka shem ia ka jinglehbha, mynta ruh kan long 
kumjuh. Naduh ba kane ka jaidbynriew ka la hap bad syntuid 
ha ka liewlong khlem trai; ka jingkyrmen ban mih pat nangta 
kam don lad shuh. Da u briew ban pynkylla ia ka histori ka 
jaidbynriew ka dawa shibun kiei kiei. Hynrei bad U Blei te lada 
U mon ym don jingeh namar u bat ia ka lawei ha ka kti jong U 
(He holds the future in His hands). 

LYNNONG - IX 

Ki Balang Khristan ha ka Ri Khasi ki la mad ia ka 
jingpynthymmai niam (Reformation) bad kane ka jingtrei la 
wanrah da u bah Wesley Roy bad ki paralok jong u, ka la 
pynkylla khyndiat ia ka jingngeit Khristan kaba la synshar 
baroh shikatta. Kumba u briew u long u jingthaw ba don ia ka 
bor pyrkhat pyrdaih bad ba U Blei u pyndonkam ia u briew 
ban pyndep ia kano kano ka plan kaba u la thmu Ipa. Bad 
kumjuh ruh u soitan u pyndonkam da u briew ban wanrah ia 
ka jingtrei ba shukor hapdeng ki briew. Kumta u briew u kylla 
long u atiar ba lah ban pyndonkam da U Blei bad kumjuh ruh 
da u soitan. 

Ha kawei ka janmiet u bah Lamphrang bad i kong 
Synraplang, ki samla ba dang khluit snam ki la lalam lang shi 
kynhun ki samla lud kiba i smat i sting bha sha Dinam Hall 
bad hangta ki la la rwai bad khot 1a ki para samla sha kane ka 
jingiaseng ba kyrpang oa la pynkhreh khnang na ka bynta ki 
samla jong ka Sor Shillong Ki jingrwai kiba ki rwai ki long kiba 
thymmai, ka rukom jingiaseng ka long kaba thymmai, ryngkat 
ka jingput jingtem ban pynshongshit la ka kamra Ki khynnah 
samla kiba laid najan Dinam Hall habaki iohsngewiaka jingput 
jingtem bad jaid jingrwai ba thymmai, ki la 1a rung kulmar, ki 
dang mut ba ka don ka kynja concert aiu re N'amar ki la lohi 
tang la banner ba la thoh “LA PYNKHREH KHNANG NA KA 
BYNTA KI SAMLA KA SOR SHILLONG” 

Ha ka janmiet kiba bun ki samla ki la i lyngngoh Dad sngew 
lyngngoh ban tip ba ka dei pynban ka jingiaseng Ha ka rynsan 
ki la lohi la ka jmgthoh, “MANE IA U TRAI DA KI DUITARA 
BAD KI JINGTEM KSING BAJAM” Katba ki knynnah samla 
ki dang la rwai 1a ka Khoros “Nga laitluid mynta, da bor 
mynsiem", 

Nga laitluid mynta da bor U Mynsiem 
Nga laitluid mynta kane ka per 
Ka luid sha ka Mynsiem da pynkhah 1a nga 
U Trai u pyllait la nga da bor U Mynsiem 

Ki khynnah samla ha ka rynsan ki da thap kti ryngkat ki 
khmat kiba phuh samrkhie Kane ka la ring bha ia ki khynnah 
samla, bad don hangta ki khynnah samla kiba la nang pynhap 

tar da ki kjat jong ki katba ki khynnah ki dang rwai. Kiwei pat ki 
dang ia pasiaw iwei ia iwei shaphang kane ka jait jingiaseng 
ba ki pynlong. 

Hadien katto katne por, u bah Lamphrang u la ieng bad 
sdang ban kren, ‘Ka jingkhublei iaphi baroh ki para samla, ha 
ka kyrteng U Trai. Nga ngeit phi lyngngoh bad phi i phylla ia 
kajingshakri jong ngi mynta. Phi iohi ia ki Gitar, ki shangkuriaw 
bad ka jingrwai ryngkat ka jingtnapkti. Phi iohi kumno kine ki 
samla ba ieng hangne, ki phuh samrkhie bad i dap da ka 
jmgkmen haba ki r\vai. Para samla kane ka long ka jingshakri 
kaba U Blei u kvvah 1a ki nongmane bad ki nongshakri ia U. 
Mane ia U Trai ha ka jingilynnad ka jingkhuid jong U. Para 
samla, l) Blei U ong, ha ki sngi kiba khadduh ngan theh noh 
ia mynsiem halor ka doh baroh, ki khun samla kvnthei bad 
shynrang kin iathuhlpa bad ki khun samla kin iohithuhpaw, 
kane ka la wan jia ha ngi mynta keih para samla. Para samla 
namarkata wat sngew lyngngoh. karie ka dei ka kam jong U 
Blei bad kam dei ka kam jong u briew. Kaei kaba sdang na u 
briew ka lah ban duh noh, hynrei kaei kaei kaba wan na U 
Blei ka iai sah. 

Ha kine ki sngi ngin sa pynbeit jingiaseng kyrpang ha Khasi 
National Dorbar Hall. Kumta ngi khot sngewbha ia ki para 
samla ban wan khnang. Wan da kaba pynkhreh bad U Trai 
un ieh ia kiei kiei kiba thymmai ha ka jingim jong phi. Bad 
shuwa ba u bah Lamphrang un pynwai noh ia ka jingiaseng, i 
kong Synraplang i la rwai kyrpang da ka jingrwai : 

“U ktah ianga ..." 

1. La khum mraw da kynjri bakhia, 

Jong ka pop bad jmgshah lehrain; 

Te U Jisu U Ktah ia nga, 

Bad u da pynkylla bakl shisha. 

Khoros : U Jisu u ktah ia nga, 

Bad Oh, jingkmen shlei ha mynsiem; 

Mynta nga tip, wan jia shisha, 

B'UJisu U pynkhiah ia nga 

2. Naduh ba nga la shem ia U. 

U pynkhuid bad pynkhiah ia nga; 

Ngan ym wai ban iaroh ia U, 

KntM ka bymjukut hi ka sah. 

Ha kata hi ka janmiet, ka kong Jemnud bad i bah Marbud 
ki dang ia peit T. V. ha kamra shongkai, ryngkat ka iapur khana 
baroh arngut shi men kmie. Namar kim da ioh koit ka por namar 
ba u bah Marbud u trei shabar Shillong. Hadien katto katne 
por, i kong Jemnud i la ong kynsan, katno baje kpa mynta? 
nga sngew kumba la miet. Balei i bah Deng bad i Thei thei 
katta ruh kim pat wan naba khreh kot? 

Mynta la jan dap 10 baje. Khreh kot aiu katta por, ki lap 
miet ka leit shang shano shano, ong U bah Marbud. 

Tang mar ia kut ki kyntien u bah Marbud, u bah Deng bad 
ka Thei thei ki khun samla u bah Marbud bad i kong Jemnud 
ki la poi ha Ting bad rung beit sha kamra ba don ka kmie jong 
ki. 

Shaei Thei thei katta phi jah? kine ki khun jong ngi te ki ia 
tam sneng, nga la ju ong barobor ba tang mar ia dep khreh 
kot, dei ba wan beit sha Ting, phi leh kumne te khun, la shai 
phin sa kylla khynnah kai, lapmiet tang ka shang surok, ong 
ka kong Jemnud. 

Nga lei lei nga mut ban wan beit sha Ting, tangba ine i bah 
deng keifi, i ong ia leit ba leh aiu hangtai ha Dinam Hall sawa 
katta. Ngi la leit lang baroh arngut bad ka dei pynban ka 
jingiaseng. Ka jingilyngngoh phi mei kata ka jingiaseng, i 
kumba ka concert, kajingilong pyrthei. Ka jingileh shongshit 
shaba palat, ym i lah shaniah shuh ban long eh katto katto, 
jubab ka Thei thei. 

Ka jingiaseng aiu kata, kaba haduh ban i lyngngoh, balei 
kam long ka jingiaseng ? Kylli u bah Marbud. Tip phi pa pa, 
nga la shu ong ia i Thei thei ia leit sngap kaei kata kaba 
kyngjling katta katta, hynrei ka dei pynban ka jingiaseng, i 
bah Lamphrang bad i kong Synraplang ki dei ki nongialam ia 
kane ka jingiaseng. Ki khynnah samla te ki dap shoih ha Hall, 
ia thuh u bah Deng. 

Kane ka pyrthei mynta ym lah sngewthuh, ki khynnah ki la 
leh rangbah palat. Ka jingkwah leh nongialam la jan man u 
briew. Kane ka dei ka juk kiew dieng sohmynken. Ki khynnah 
kiba dang mynno, hynrei ha ki dong ki lad ki testing mike hallo, 
shi hallo. Ka la shu ia kwah seng balang man la u briew, ka 
seng balang mynta ka suk katta katta, ka dang shitom ban 
thaw sem ap phreit sha lyngkha kba, ong u bah Marbud. 

Em phi papa, ki ong hana ba kim seng balang hynrei ka 
dei tang ka j-ngiasyllok lang ki samla jong ki mam khristan 
bapher bapher ka balang te kin neh ha la ka jong ka jong ka 
balang ba ki don, kin sa pynlong biang ha Khasi National 
Durbar Hall lathuh ka Thei thei 

Waw 1 kata lei lei ka plan kaba shyrkhei, ka dei ka plan 
suidtan, u wieh ha jrong, u khwai shapoh Haw sa peit lada 
lait na ka jingong jong nga, ong biang u bah Marbud 

Shitaiew shwa ba ka jingiaseng lasyllok lang ki samla 
Khristan ka sor Shillong, la lohi la ki pastor bad kumjuh ki samla 
ki la leng ha ki dong ki dong ban sam ta ki kot shisia ban khot 
sngewbha la ki para samla bad ka jmgiapurkhana ha ki nng ki 
nng, la ki long kmie ne ki para samla ka shongshit bha bad ki ap 
saiang 1a ka sngi lano kan poi noh ban loh leit peit bad sngap 
kai 1a kata ka rukom long jingiaseng ba thymmai 

Ha ka wei ka janmiet, ki khynnah samla ki la leng kyllum 
kyllum ha surok bah Mawkhar pyrshah Khasi National Durbar 
Hall Bun ki briew ki la i lyngngoh la ka jingbun ki khynnah 
samla ha ki surok namar kim shim la tip la kata ka jingiaseng 
ba u bah Lampn^ang u la pynkhreh Ki khynnah ki la nangwan 
nangwan bad tang shi phang ka surok bad ka phyllaw bant 
jong ka Khasi National Durbar Hall ka la dap shorn U bah 
Lamphrang bad 1 kong Synraplang ki la labun kam bha Ki la 
laid sharum shaneng bad ka khublei kti la ki samla kiba la 
latur sha khmat ban rung sha ka Hall Katba ka jingiaseng 
kam pat sdang, la loh sngew laki jingtem kaset mam da ki sur 

kiba sngewshongshit bha. ki khynnah samia lei tang shu ioh 
sngew ia ka sur jingrwai ki la kyrtiem kjat bad pynkhih 
lingshong. 

Ynda haba la biang ka por u bah Lamphrang u la i'eng na 
ka rynsan bad pdiang sngewbha ia baroh khamtam eh ia ki 
parasamia kiba la pynlait por ban wan sha kane ka jingiaseng 
bakyrpang. 

“Para samia bad ki longkmie longkpa, nga pdiang 
sngewbha ia phi baioh sha kane ka jingiaseng ha ka kyrteng 
U Jisu. Kane ka jingiaseng la pynbeit kyrpang khnang na ka 
oynta ki Samia Khristan jong ki balang bapher bapher jong ka 
Nongbah Shillong. Lyngba kino ki por ba la dep kala don ka 
jingsngew kyrpang bad jingsngew sarong niam. Bad kane ka 
la wan rah pynban 1a ka jmgsniew bad jingbym ia sngewthuh 
jingmut hapdeng para Khristan. Kumta ngi kum ki samia 
Khristan jong ki Balang bapher bapher ngi la seng noh ia ka 
kynhun ki samia Khristan bad lyngba ka jingduwai ngi la ia 
mynjur lang ban khot da ka kyrteng ‘Fellowship of the Saints’. 
Ngi la ngeit skhem ba lyngba kane ka seng ngin ialeh ban 
weng ia ki kynroh jingpyniakhlad bad ngi kyrmen skhem ba 
ngin jop thiaw ia kine ki jingeh baroh. Hadien kata i bah 
Lamphrang i la khot ia i kong Synraplang ban ai ka jingrwai 
Special number bad i la rwai ia ka jingrwai. ‘ 

Khlem ms U, ngam lah leh ei ei 
Khlem ma U, ngan shah jop ei 
Khlem ma U, ngan shu per ha sla 

Kum ka lieng bakhlem boitha 
Lem bad U ngan leh ia baroh 
Bad ha U ngan ym sah jop 
U Jisu, U Trai bad Nongpymim 
Un iai ialam lynti ia nga. 

Jisu 0! Jisu 

Balei phim khot ia U 
A watbehnohia U 
0! Jisu, Jisu baieit 
Khem ma U ngan jot dashisha 

Ha dien ba i kong Synraplang i la dep rwai ia ka jingrwai ki 
khynnah samla ki la sngap jar bad ap khmih kumno u bah 
Lamphrang un kren ha kane ka jingiaseng. 

‘Para Samla phi la ioh sngew ia ka jingrwai na i kong 
Synraplang. Ngi tip ba khlem U Jisu ka jingim jong ngi ka shu 
sepei. Ka ei kaba nga kwah ban kren ha kane ka janmiet ka 
long halor ka jingkren u Jisu— ka por kan jia ba ka jingmane 
bleikan long haka dohnudbadka mynsiem ba shisha. Ngi la 
im ha kine ka sngi kum ki Khristan ba la shah teh mraw ha ka 
Niam. Ka jingim kaba kut tang ha ling mane, ki Khristan ki la 
nang roi bad ka jingshah teh mraw ha ka Nfam ruh ka la nang 
man khraw. U Blei u la ai ia u briew ka mon ba laitluid, hynrei 
u briew u la kylla long mraw ha ka Niam. Kane ka jingiaseng 
ka long ka jingiaseng ba la pynbeit kyrpang ryngkat bad ka 
jingduwai ban pynlait mraw ia ki khun samla bala shah teh 
mraw ha ka Niam. Kin lait phar mynta ka jan miet. Ki i'ingmane 
kiba la kylla long baroh shi katta kum ki Along ia ki koidi, mynta 

kan kyllong ka jaka jong ka jingshakri. Ka Baible ka ong; 
haba don U Mynsiem jong U Blei don ka jinglaitluid. Para samla 
Khristan kaba sngewsih ka long ba U Mynsiem jong U Blei u 
la kynriah noh na ka Balang Khristan. Bad ki Khristan mynta 
ki la long ki mraw ha ka Niam ym ki mraw jong u Khrist. La teh 
syngit ia ki da ki jinghikai hiar pateng. Hynrei kane ka 
jingiaseng ha kane ka janmiet, ka long ka miet ba kyrpang ia 
phi bad naduh kane ka janmiet ladaphi ngeit, lada phi pdiang,, 
iada phi leh ia kaei kaba ka ktien U Blei ka ong, phin ym long 
shuh ki juh, ia phi yn sa pynkylla thymmai. Uno uno u ba don 
ki skhor to un sngew ia ka ba U Mynsiem u ong. 

Hadien ba u bah Lamphrang u la dep ialap, ki ba bun ki 
khynnah samla kila sngewdei bha. Ki da sngewkmen ba ki 
ioh ia kum kane ka jait jingiaseng kiba don ka pud ka tern 
ryngkat bad ka shad ka kmen. Mynno mynno ki leit jingiaseng; 
ki shu leit khlem don jingmut, khlem don jingkmen, khlem 
jingshemphang, khlem jingsngewthuh hynrei ha kane ka miet 
ka la pynkylla thymmai ia ka rukom pyrkhat jong ki. Don bun 
ki khynnah kiba la pyrkhat ba kane ka jingiaseng kan long 
tang mynta ka sien ne ka iai bteng. Lada ka iai bteng, ngin iai 
wan namar kane ka dei ka jingiaseng kaba ia dei bad ki samla, 
ong ki samla hala ka mynsiem. 

U bah Lamphrang u la khot ia i Kong Synraplang bad ki 
paralok ba kin ai ka jingrwai iaroh i’u Trai. Bad i kong 
Synraplang i la rwai ia ka jingrwai, Nga laitluid mynta da bor U 
Mynsiem. 


95 



Nga laitluid mynta da bor U Mynsiem 
Nga laitluid mynta kanekapor 
Ka tuid sha ka Mynsiem da pynkhiah ta nga 
U Trai u pyllait la nga da bor U Mynsiem 

Da kane ka jmgrwai la pynkh'h la ki samla shynrang bad 
kynthei, ki la shad kynthih, kynpjong kum ki rabit Bad ka 
jingiaseng kala shongshit bha, ki long kmie kiba don bangta 
ki la i phylla, don ruh ki ba la khreh phet noh, k' tieng toh ki 
lamwir lang kum ha kata ka rivivat hyndai 

U bah Lamphrang u khot 1a ki samla ban wan shakhmat u 
la rwai ta ka jingrwai, larap ta nga ah Trai 

1 Jisu Kynrad, ta nga larap 
Khlem jmgiarap png Me ngan tap 
Ha Me don jingpymm ba dap, 

larap ia nga Ah Trai 

Khoros larap ia nga, Ah Trai 
larap ia nga, Ah Trai 
Ba ngan loh im ba Me la tap 
larap ia nga, Ah Trai, 

2 Ha sla jat png Me nga lai dem, 

Isnei, isnei, to watpynslem, 

Pymm, pymm, ia uba rem 

larap 1 a nga, Ah Trai 

U da 1am u bad jaw ki ummat Puk tur ki khynnah samla 
sha khmal, kiba la 1am ruh kito kiba shu pisa lynga ka mynsiem 
ruh ki to Ki khynnah samla kynthei lei lei i kumba ki lapler 
bun bah ki ba kyllon ha madan haba u bah Lamphrang u la 

dwai bad buh kti ha ki. I kong Synraplang bad ki paralok ki 
dang ia rwai ia ka Chorus. 

Jingkhiah ha kyrteng (4) 

Jingkhiah ha kyrteng jong U Trai (2) 

Hadien ba la dep ka jingshakri, u bah Lamphrang u la ai 
khublei ia ki para samla kiba la wan sha kane ka jingiaseng 
oa kyrpang. 

Para samla, baroh to khie leit phai ha ka bor jong u Trai. 
Myntaphim long shuhkimrawjongkaniam nejong kabalang. 
Phi la lait luid phar naba u Trai u la pynlaitluid ia phi. To phin 
shakri minot ia u Trai. Nangta u bah Lamphrang u la khol ia ki 
para samla ban rwai ia ka jingrwai La pynlait luid da 
jingpynsleh. 

Don jingpynsleh bathymmai 
Ba wan hiarna U Trai 
Ha wah um U Mynsiem phin shem 
Un ktah ia phi, Un pynthymmai 
Jingim kan shlei da jingkmen Blei 
To pdiang bad ioh laitluid mynta. 

La pynlait luid da jingpynsleh 

Bad jingkmen U Trai 

Jingim jong nga kylla bak shisha 

Nga la dih na Um U Mynsiem 

Ba tuid na khet U Blei 

Trai U la pynthymmai pat ia nga. 

Ka kong Jemnud ka la ap la ka Thei thei bad 1a i bah Deng, 
balei keifi kim shym la poi nng shuh, ka por ka la dei, mynno 
mynno kim ju stem Bad ynda haba i bah Marbud i la wan na 
jmgtrei ka la ong Balei keifi kpa kme ki khun kim poi nng la 
katta miet, tip ki leit sha ei mo 9 

Mynne nga laid na Mawkhar nga tohsngew la ka jmgkynkik 
kynkak ka bym lah sngewthuh shuh Ka jingput jingtem ba la 
kynjlmg haduh la set kyllut sa ki nongleit nongwan Tip kito k' 
bieit shongshit, khlem pep kin don hangto. ong u bah Marbud 

Nga ruh dang ha kine ki sngi lawan ki khynnah samla kiba 
idang khluit snam bha, haba ki kren ka jmgsted, haba ki dwai 
lei lei ngam sngewthuh, nga lei lei nga mut ki dwai phareng, 
haba nga kylli ta ki khun hynrei ki ong kam dei ka ktien phareng 
Ki ong hana ki ruh kim sngewthuh, haba ki kren ki da pynkhih 
met, pynkhih kti, pynkhih kjat wat haba ki shong ruh Ki ong 
hana ki dei ki khynnah kiba wan na ka kynhun laitluid, haba 
nga sngap ta ki jingKren jong ki ka tuid kum ka urn saw Bad 
phi tip bah Bud nga ruh nga la hap ban kohnguh ha ka jmgdwai 
jong ki Waw 1 ki da pajut, patrong la u shniuh jong nga haduh 
ba la lait sa u pankhyllong, ki byrthen ki kyriat, ki kyrdem kjat 
haduh ki khun rit jong nga ki da lynftiar kliang Waw< ka pyrthei 
aiu phi kaba kum kane, mynno mynno la lathuh khana pateng 
ki tymmen hyndai ba kajart bynnew ka shong suk shong sain, 
ka mane hok ha la ka naim tynrai hynrei naduh ba la wan ka 
mam Khristan te i kumba kajait bynriew ka la jot noh thiaw, ka 
la sdang pait sdang pra, ka jmgiashun ka jmgiabishm mam ka 



la par kylleng. Mynno mynno leit don kata ka jingbishni niam, 
hynrei mynta tang para niam Khristan ruh kim ia sngewthuh 
shuh, ki ia kawang ktieh, ki ia kren pynrem kawei ia kawei. 
Kiwei ki ong dei tang ka jong ngi, sa kiwei pat ka dei ka jong 
ngi, kaba bha bad kaba hikai beit ia ka Ktien U Blei; iano phin 
sngap. la ki riewrangbah la kumno kumno dang kham i don 
ka jingshaniah, hynrei kine ki khynnah samla rit lei lei te nga 
isheptieng tip kin ialam shaei. Mynta la bun sa ki nongialam 
bamatlah, kine ki khynnah lei lei ki dei ki nongialam ba saitlah, 
phin bud ia kine lei lei te phin jahkwah artad. Tangba ki briew 
mynta kim long shuh kum ki briew kiba mynshwa, ki da thew 
ki da woh bha shwa ba kin pdiang. Hynrei ki briew mynta ki fa 
shah rong kum ha ka Iyer langthari bad kumta ha ka jingleh 
shongshit ha ka put ka tern bad ka rwai kyrkait ki la shah 
pynbieit, khamtam ki khynnah samla. Kane ka jait bynriew 
Khasi ka la shah pynjot, mih sa ki nong die ri bad ki nongshet 
kylla ia ka j.ait bynriew bad ha kano ma ka por kine ki lum 
Khasi jong kin sa hap noh hapoh ka jingsynshar jongno re 
jongno bad khlem artatien ban lait noh nangta ruh ym don 
jingkyrmen shuh. Ah! kordit ia kane ka jaitt bynriew shempap! 
la kren bynniaw ka kong Pherlin ka para khaduh u bah Marbud. 

Nga lei lei ’Niakha ka briew ba bieit ngam sngewthuh 
tangba nga iohsngew i Thei thei i ialap khana ha nga ha kine 
ki sngi shaphang kata ka Fellowship. Yn leh aiu phi kpa haba 
ki leit jingiaseng, bapli ki khun samla ki dang smat jingiaseng 
lei lei dang bha kein, la .shai lada kin leit sha sinama ngin ong 

pat kumno lada ngi lapmiet tang ka kren byrtia 1a ki khun haba 
ki dang smat ban leit jmgiaseng, phai ktien ka kong Jemnud 

Nga te ngam ngeit phi ba kme ki khynnah kidei kita kiba U 
Blei U la khot 1a ki Khlem pep kine ki briew ki kut lad kumno 
ban kamai jakpoh, ki sa khroh la ki briew da ki buit sianti tang 
ban loh thaw kamai pisa Khlem pep kme ki briew kirn lohlad 
ban leh rangban, kirn lohlad ban long nongialam ha ka balang 
ba ki don, kumta ki sa seng 1a kme ki Fellowship ban shukor 
1a ki samla Ha ka jingshisha ka jingthmu ka long ban lohlum 
pisa Kme ki briew mynta ki Tei shitom katla katta ban lum la 
ki samla, ynda haba kiba bun ki samla ki la ngat ha kajingrtam 
jong ki, hangta km sa pyrikylla, namar ka jingthmu ka 'ong la 
ka pisa Lait nangta ym don ei ei ruh em Ki !a trei shitom ban 
pynlong khun dujok arshah, kine ki dei ki nongialam bamatiah 
ong u bah Marbud 

Tip keih kpa, nga te ngam sngewnang ong, ngam 
sngewnang bein sa peit ia u soh, phai ktien ka kong Jemnud 

Hamar kata ka por la wan poi ka Thei thei bad i bah Deng 
Wa shaei kumne phi wan katta miet khun 9 mynno phi poi kloi 9 
balei pat mynta ka miet haduh katta 9 Kylli i Kong Jemnud 

Ngi lawan jmgiaseng phi mei, kajingbun ki khynnah samla, 
dap shorn ka Khasi National Durbar I kong Synraplang i la 
lalam jmgrwai bad i long i ba bha rynriang katta katta, ki 
khynnah ki la shu lap bieit lut Bun te mei ki tymmen ruh kiba 
wanjubab ka Thei thei 

Hooid kein mei, i bah Lamphrang i la iathuh khana bad ka 
sngewtynnad haduh katta katta, i nang sa ka tem Guiter bad 
ka jingiaseng ka shongshit bha, kren pynbud i bah Deng. 

Kine ki khun jong nga ki la bieit sniang palat, katba khot ki 
briew ki shu leit, katba wer jingiaseng ki briew ki shu leit, katba 
phah ki briew ki shu kohnguh. Kine ki bieit te ynda la phah 
rung u ta u bah Lamphrang sha ka thliew ruh kin sa rung, lada 
yn phah ryngkoh sha ka ding ruh kin sa ryngkoh. Ka jingsngew 
jynjar ka mynsiem ynda don kum kine ki khun. Kine te kida 
syllen ka jingmut jingpyrkhat. Kim don ei ei, dei hok ba sa poi 
sha tdong sha tdong ha ka exam. Leit jingiaseng ha khmat ha 
khmat, leit skul te ha tdong ha tdong. Up mynta la phah khreh 
tution ki long kumno. Lada ki phiel te ki mat ia leit bud noh ia u 
ta u bah Lam, u mat lam sha ka thliew ne sha ka krem. I mat 
ym don jingmyntoi ban pynlut pisa kai ia kine ki khun bieit 
tasngeng. Ki mat ia bud ia une u nongialam matlah, ki mat ia 
matlah lang shato, artad ki la bieit lypa ia bud sa ia u matlah 
tip kumno ka jingim jong kine ki khun jong nga la shai la shisngi. 
Tangba ka ri jong ngi te ka pynmih tang ki nongialam ba matlah, 
la ki nongialam na ka bynta ka ri ne na ka bynta ka Balang. 
Ka Ri Khasi ka dei ka ri kaba khlem don nongialam ba shisha 
don tang ki nongialam kiba bakla suda. 

Ki Balang ki la jot ki la pra, kumjuh ka jaidbynriew Khasi ka 
la shah teh kynjri - Na ka ri laitluid sha ka ri shongmraw - Kren 
pynkut u bah Marbud. 

Kikot bft la thob da u job u Nongthoh ; 

1 I Bah Sylla Thabah ktm> U Pastor. 
2. Mi %0tdit ia nga u Nongsbongwai. 
3 |f$$0ttgialam Bamattah. 

